Tulisan khat: Tiga individu gagal dapat kebenaran mahkamah untuk semakan kehakiman

PUTRAJAYA:Tiga individu hari ini gagal dalam rayuan untuk memperoleh kebenaran memulakan semakan kehakiman bagi mencabar keputusan kerajaan terdahulu memperkenalkan tulisan khat dalam mata pelajaran Bahasa Melayu untuk murid Sekolah Jenis Kebangsaan Cina dan Tamil.

Panel tiga hakim Mahkamah Rayuan terdiri daripada Datuk P. Ravinthran, Datuk S. Nantha Balan dan Datuk Nordin Hassan, dalam keputusan sebulat suara menolak rayuan mereka.

Tiga individu itu ialah bekas Presiden Persatuan Pelajar Sekolah Cina, Tan Kim Sen @ Tan Boon Tak, Pengerusi Persatuan Hindu Agamam Ani Malaysia, D. Ravi dan R.Visa Letchumy.

Nordin, yang menyampaikan keputusan mahkamah dalam prosiding dalam talian, berkata Mahkamah Tinggi betul dalam menolak permohonan kebenaran ketiga-tiga mereka untuk semakan kehakiman itu kerana ia difailkan di luar masa dan mereka juga tidak menunjukkan alasan yang kukuh untuk melanjutkan tempoh masa untuk memfailkan permohonan mereka.

Beliau berkata keputusan Mahkamah Tinggi adalah wajar dan Mahkamah Rayuan tidak perlu mengganggu budi bicara hakim.

Hakim itu berkata undang-undang memperuntukkan permohonan kebenaran untuk memulakan semakan kehakiman perlu difailkan dalam tempoh 30 hari apabila keputusan yang ingin dicabar oleh pemohon pertama kali dimaklumkan kepadanya dan mahkamah boleh melanjutkan tempoh untuk memfailkan permohonan kebenaran jika terdapat alasan kukuh yang diberikan oleh pemohon.

Keputusan untuk melaksanakan pengajaran khat di sekolah adalah pada 14 Ogos 2019 dan perayu memfailkan kebenaran mereka untuk semakan kehakiman pada 20 Mei 2020, lewat sembilan bulan, katanya.

Beliau berkata Mahkamah Tinggi mendapati alasan yang dikemukakan oleh perayu bahawa Perintah Kawalan Pergerakan dan Perintah Pergerakan Bersyarat telah dikuatkuasakan semasa pandemik COVID-19 masing-masing pada 18 Mac 2020 dan 4 Mei 2020, tidak boleh menjadi sebab kelewatan untuk memfailkan permohonan tersebut.

Hakim itu berkata rayuan yang dikemukakan Tan, Ravi dan Visa adalah tanpa merit dan mahkamah mengesahkan keputusan Mahkamah Tinggi pada 20 April 2020 yang menolak permohonan mereka untuk mendapatkan kebenaran untuk memulakan semakan kehakiman.

Beliau juga tidak memberi sebarang arahan mengenai kos kerana berkata kes itu adalah kes kepentingan awam.

Hakim itu juga berkata apabila perayu memfailkan permohonan untuk mendapatkan kebenaran, tiada keputusan wujud untuk melaksanakan pengajaran khat kerana bukti menunjukkan pelaksanaan tulisan khat digantikan dengan tulisan jawi berdasarkan keputusan Kabinet.

Ketiga-tiga mereka memfailkan permohonan itu pada Mei 2020, terhadap Menteri Pendidikan dan Kerajaan Malaysia, mendakwa keputusan kerajaan sebelum ini untuk memperkenalkan tulisan khat kepada murid Tahun Empat Sekolah Jenis Kebangsaan Cina dan Tamil adalah bertentangan dengan peruntukan Perlembagaan Persekutuan.

Peguam T. Gunaseelan dan Keshvinjeet Singh mewakili ketiga-tiga mereka manakala Peguam Kanan Persekutuan Nik Isfahanie Tasnim Wan Ab Rahman dan Peguam Persekutuan Ng Wee Li mewakili Menteri Pendidikan dan kerajaan. – BERNAMA


Sabah FC tidak mahu keciciran mata, kekal kelompok terbaik Liga Super

KOTA KINABALU: Ketua Jurulatih Sabah FC, Datuk Ong Kim Swee tidak mahu pasukannya terus keciciran mata bagi memastikan skuad Sang Badak terus kekal dalam kelompok terbaik Liga Super 2022 yang hanya berbaki beberapa perlawanan.

Sehubungan itu, beliau meminta agar semua pemain mempamerkan aksi terbaik dalam pertemuan menentang Terengganu F.C di Stadium Sultan Mizan Zianal Abidin, Gong Badak, Terengganu Sabtu ini.

“Saya berharap, apabila kita bermain dengan Terengganu FC pada Sabtu ini, kita berjaya mendapatkan keputusan yang positif kerana kita tidak boleh lagi keciciran mata untuk mengekalkan tempat kedua ataupun dalam kelompok yang terbaik.

“Meskipun tanpa kemenangan dalam tiga perlawanan lalu (kemenangan menentang Terengganu FC) sudah tentu akan memberi sedikit impak yang cukup berkesan,” katanya dalam kenyataan hari ini.

Kim Swee berkata beliau telah menganalisis dan berlatih seperti mana yang diinginkan sebelum bertemu Terengganu, dan tempoh rehat yang lama dapat memberi peluang untuk pasukannya memperbaiki segala kelemahan yang ada.

“Semua pemain kini berada dalam tahap terbaik untuk memberikan persembahan lebih sempurna seperti mana yang kita tunjukkan sebelum ini,” katanya.

Tiga perlawanan sebelum ini, Sabah hanya mencatat keputusan seri menentang Kedah (1-1); Kuala Lumpur (2-2) dan kalah kepada Selangor (2-3).

Sementara itu, Kim Swee berkata ketika ini hanya penyerang import Jose Embalo yang masih mengalami kecederaan.

“Kita mempunyai rata-rata pemain yang cukup cergas untuk menggantikan tempat beliau dan sesiapa yang diturunkan, saya harap dapat melaksanakan tugas dengan terbaik,” katanya.

Sabah FC pada ketika ini berada di kedudukan kedua dengan 36 mata di belakang Johor Darul Ta’zim FC yang unggul dengan 43 mata. – BERNAMA


Judi: 11 lelaki warga Indonesia ditahan – Polis

KUALA LUMPUR: Polis menahan 11 lelaki warga Indonesia kerana disyaki terlibat dengan aktiviti perjudian dalam talian di sebuah kondominium di Salak Selatan, Cheras, di sini pada Selasa lepas.

Ketua Polis Daerah Cheras, ACP Zam Halim Jamaluddin berkata, kesemua suspek yang ditahan berumur dalam lingkungan 20 hingga 29 tahun.

Beliau berkata, sindiket berkenaan akan mencari pelanggan dan menawarkan permainan judi dengan mendaftarkan akaun di laman web yang disediakan oleh suspek.

“Pemain akan diarahkan untuk membeli kredit yang bermula sebanyak 25,000 rupiah bersamaan dengan RM7 bagi membolehkan mereka bermain judi di mana-mana platform aplikasi judi dalam talian.

“Transaksi kira-kira RM500,000 hingga RM700,000 dikreditkan oleh pemain ke dalam platform perjudian ini,” katanya dalam sidang media di Ibu Pejabat Polis Daerah Cheras, di sini hari ini.

Beliau berkata, sindiket berkenaan menyasarkan mangsa-mangsa senegara dengan mereka.

Susulan tangkapan itu, polis berjaya menyelesaikan sebanyak 253 kes berhubung sindiket judi ini di daerah Cheras.

“Selain itu, polis turut merampas 12 unit monitor, enam unit komputer dan 23 telefon bimbit pelbagai jenama yang disyaki digunakan untuk melakukan kegiatan itu,” katanya.

Zam Halim berkata, kesemua suspek direman selama empat hari bermula 26 hingga 29 Mei ini manakala kes disiasat di bawah Seksyen 420 Kanun Keseksaan kerana tipu dan Seksyen 4(1) Akta Rumah Judi Terbuka 1953.

Menurutnya, polis meminta mana-mana individu yang mempunyai maklumat berhubung aktiviti mencurigakan melibatkan sindiket judi dengan menghubungi IPD Cheras menerusi talian 03-92845050/5051 atau mana-mana balai polis berdekatan. – BERNAMA


JDT tekad buru momentum kemenangan jumpa Selangor FC

Oleh: WAHYUDIN AL-BALINGI

KETUA jurulatih Johor Darul Ta’zim (JDT), Hector Bidoglio mahu momentum kemenangan diteruskan menentang Selangor FC dalam saingan Liga Super pada Sabtu ini di Stadium Majlis Bandaraya Petaling Jaya.

Menurutnya, perlawanan itu pastinya akan menjadi persediaan terbaik sebelum berdepan final Piala FA menentang Terengganu FC di Stadium Nasional Bukit Jalil pada 10 September ini.

Dia juga sedar aksi di tempat lawan adalah mustahak bagi menentukan kesebelasan terbaik yang bakal diturunkan nanti.

“Kita akan menilai daripada hari ke hari untuk melihat macam mana keadaan setiap pemain kita.

“Di JDT, kami sentiasa meletakkan keutamaan untuk memastikan pemain terbaik akan beraksi di atas padang.

“Kita akan tengok balik pemain-pemain ini untuk menentang Selangor dan juga seterusnya bersedia untuk melawan Terengganu,” kata pengendali asal Rosario, Argentina itu pada Selasa.

JDT kini kian selesa di takhta liga dengan 41 mata.

Author

Media Variasi

View all posts

View all posts


Kes batuk kokol di Rompin terkawal

KUANTAN: Jabatan Kesihatan Negeri (JKN) Pahang mengesahkan bahawa kes jangkitan Pertussis (batuk kokol) yang dikesan di Kampung Bahagia, Rompin adalah terkawal.

Pengarahnya, Datuk Dr Nor Azimi Yunus berkata, tiada kes baharu yang dikesan berdasarkan pengesanan dan pemeriksaan yang dijalankan membabitkan kontak rapat dengan pesakit setakat ini.

Katanya, kes itu hanya membabitkan tiga individu, iaitu ibu dan dua anaknya di Kampung Bahagia.

“Kenyataan yang ditokok tambah seperti daerah Rompin tidak terkawal disebabkan kes Pertussis atau Rompin tidak selamat, tidak boleh datang ke Rompin dan ke Pahang adalah keterlaluan.

“Setakat ini kes ini terkawal dan kita masih meneruskan pemantauan di Kampung Bahagia serta kampung berdekatan sehingga ke hari ini dan paling penting tidak ada kes baharu.

“Dalam kes ini, JKN Pahang meminta kerjasama netizen supaya tidak menularkan berita yang tidak benar atau menokok tambah dan membuat kenyataan yang tidak benar berkaitan kes ini di Kampung Bahagia.

“Sepatutnya kita mendengar dan mendapatkan ulasan daripada pihak yang berwajib atau pakar dalam perkara ini,” katanya pada sidang media di pejabat JKN Pahang, di sini hari ini.

Baru-baru ini, tular dalam media sosial meminta orang ramai tidak pergi atau bertemu orang Pekan dan Rompin susulan daripada kes batuk kokol itu.

Mengulas pemeriksaan yang dijalankan membabitkan 37 individu kontak rapat, Dr Nor Azimi berkata, ia membabitkan ibu bapa, ibu saudara, jiran dan rakan sekerja.

Katanya, seramai 37 individu itu diberikan rawatan antibiotik Profilaksis.

“Mereka tidak dikesan positif tetapi kita siap sedia memberikan rawatan antibiotik supaya mengelakkan dijangkiti dan andai dijangkiti, ia ringan dan tidak berupaya menjangkiti orang lain.

“Jika tiada kes baharu dikesan selepas 14 hari daripada tarikh terakhir kes terbabit, kita jangkakan wabak ini akan berakhir pada 29 Ogos ini,” katanya. – Harian Metro

Author

Media Variasi

View all posts

View all posts


‘Akaun III KWSP boleh legakan kesusahan rakyat tak logik’ – Wan Saiful

CYBERJAYA: Kenyataan Datuk Seri Ahmad Maslan bahawa kerajaan tidak bercadang melaksanakan sekali lagi pengeluaran bersasar daripada Kumpulan Wang Simpanan Pekerja (KWSP) kelihatan angkuh, sekali gus membayangkan kerajaan tidak mendengar rintihan rakyat susah.

Ahli Parlimen Tasek Gelugor, Datuk Wan Saiful Wan Jan berkata, kenyataan Timbalan Menteri Kewangan itu jelas menunjukkan bahawa, kerajaan diterajui Datuk Seri Anwar Ibrahim terus menerus gagal memahami situasi yang dihadapi pencarum-pencarum KWSP yang terkesan.

“Mereka sedang susah sekarang. Adalah tidak logik pembukaan Akaun III tahun depan boleh ‘melegakan’ kesusahan yang mereka sedang hadapi sekarang.

“Rayuan rakyat untuk membolehkan pengeluaran bersasar telah disuarakan oleh ramai individu dan pelbagai NGO.

“Kerajaan yang prihatin perlu dengar rintihan rakyat. Tuntutan pengeluaran bersasar ini telahpun kita dengar sebelum Belanjawan 2023 lagi,” katanya dalam kenyataan pada Selasa.

Pada Isnin, Ahmad Maslam memaklumkan bahawa kerajaan tidak bercadang melaksanakan sekali lagi pengeluaran bersasar, sebaliknya mahu membuka satu lagi akaun kepada pencarum KWSP iaitu Akaun Fleksibel mulai tahun depan.

“Kita akan mengumumkan mengenai apa maksud Akaun Fleksibel ini. Akaun III yang mana boleh diakses oleh semua ahli tanpa mengira mereka daripada kumpulan B40, M40 atau T20 pada bila-bila masa, khususnya ketika kecemasan,” katanya.

Membidas pengumuman itu, Wan Saiful yang juga Ahli Majlis Pimpinan Tertinggi Bersatu kesal kerana hakikat sebenar adalah pencarum merayu mengeluarkan wang tabungan mereka sendiri dan bukan wang kerajaan.

“Ada di antara mereka yang perlu menyelesaikan masalah yang dihadapi mereka dengan segera. Ada yang kereta kena tarik, rumah kena lelong, kena halau dari rumah sewa malah lebih meruncing, dikejar oleh ceti haram.

“Adalah tidak munasabah pembukaan Akaun III akan menyelesaikan situasi sukar pencarum-pencarum ini. Sedangkan, pengeluaran bersasar akan membolehkan pencarum menyelesaikannya serta merta. Bukankan itu lebih baik?

“Pengeluaran bersasar ini tiada kos kepada kerajaan. Malangnya nak guna duit sendiri pun nampaknya kerajaan tak benarkan,” katanya.

Author

Fazleen Safina Abd Jamil

View all posts

View all posts


‘Aku ingatkan hantu tak ada kepala rupanya..’ – Wanita jumpa kelibat di jalan raya pukul 3 pagi

CYBERJAYA: Siapa sahaja tidak terkejut apabila melihat jelmaan sosok tubuh di tengah jalan tengah malam.

Itulah yang dialami seorang wanita ketika dalam perjalanan pulang ke rumahnya berhampiran bandar Taiping, Perak.

Video itu dikongsinya menerusi akaun TikTok @sarahzali.

“Pukul 3 pagi, tiba-tiba nampak sesuatu yang mencurigakan, aku ingatkan hantu tak ada kepala.

“Tarik nafas panjang sekejap, pastu aku perasan makcik ni. Aku berhenti tanya nak ke mana, rumah kat mana. Aku nak hantar balik sebab memang tak ada siapa kat jalan waktu macam ini.

“Risau juga kalau ada anjing liar atau kereta laju tak perasan kan, Tetapi mak cik tak dapat jawab dengan jelas mungkin sebab nyanyuk,” tulisnya.

Difahamkan, warga emas itu melarikan diri dari sebuah rumah penjagaan orang-orang tua di kawasan berhampiran.

“Aku perasan ada rumah orang-orang tua dekat kawasan situ, lepas pergi sana terkejut penjaga mak cik itu sebab pintu berkunci, macam mana boleh terlepas. Penjaga pun dah ambil, mak cik dah selamat sekarang,” katanya.

Susulan itu, wanita berkenaan tampil keluar untuk membantu warga emas berkenaan.

Tindakannya itu dipuji warga net atas faktor berani dan bertanggungjawab dalam membantu masyarakat.

Bagaimanapun, ada juga yang berpesan supaya wanita di luar sana berhati-hati ketika memandu berseorangan pada waktu sedemikian.

“Bahaya betul, lain kali telefon polis. Kita kena berhati-hati dalam niat membantu. Dunia sekarang nak buat baik kadang-kadang kita terjerat,” tulis seorang netizen.

“Lain kali telefon polis, walaupun niat baik pun kena ada orang teman. Pastu jangan mudah sedih tengok situasi begini, kadang-kadang kes nyanyuk tetapi mereka kata anak buang,” pesan warga net.

Author

Diyana Rahip

View all posts

View all posts


Penunggang motosikal maut dipanah petir

SHAH ALAM: Seorang lelaki meninggal dunia akibat dipanah petir di jalan Kampung Seri Cheeding, Banting, kira-kira 25 kilometer dari sini pada petang semalam.

Ketua Polis Daerah Kuala Langat, Supt Ahmad Ridhwan Mohd Nor @ Saleh berkata mangsa, seorang lelaki tempatan berumur 50 tahun sedang dalam perjalanan ke tempat kerjanya di sebuah kilang di Bandar Mahkota, Banting dengan menunggang motosikal, kira-kira pukul 6.20 petang.

Katanya, semasa melalui Jambatan Rimbayu ke Ladang Teh Seri Cheeding, mangsa telah terkena panahan petir lalu jatuh dari motosikalnya dan tidak sedarkan diri.

Beliau berkata orang awam yang melalui jalan itu membantu mengangkat mangsa dan diletakkan di tepi jalan sebelum menghubungi talian kecemasan dan bantuan ambulans, namun disahkan maut di tempat kejadian.

“Terdapat dua lubang kesan panahan petir di atas jalan raya dan mangsa mengalami kecederaan pada bahagian leher kanan serta lebam pada bahagian perut dan paha akibat panahan petir selain luka di dagu dan lutut akibat jatuh dari motosikalnya,” katanya dalam kenyataan hari ini.

Ahmad Ridhwan berkata bedah siasat telah dilakukan 10 pagi tadi dan mendapati punca kematian adalah akibat panahan petir dan pihak polis mengklasifikasikan kes sebagai kematian mengejut. – BERNAMA


‘Mas kahwinnya alat sekolah’ – Bapa pengantin perempuan ‘nervous’ sampai tersasul

PASANGAN yang bakal berkahwin pasti akan merasai perasaan gementar dan berdebar-debar sebelum melangsungkan akad nikah.

Bahkan, bapa kepada pengantin juga boleh tampak gementar hingga mengakibatkan berlakunya perkara luar jangkaan dan mencuit hati seperti tersasul bicara ketika sesi ijab kabul.

Menerusi video tular di TikTok, kelihatan seorang bapa kepada pengantin perempuan  sedang melalui proses pernikahan anaknya bersama lelaki pilihan.

Walau bagaimanapun, kejadian di Indonesia itu mencuit hati apabila saat proses melafazkan akad, bapa pengantin itu tersasul menyebut set alat solat sebagai set alat sekolah sebagai mas kahwin anaknya.

“Saudara Chandra Bachtiar, saya kahwinkan kamu dengan anak saya, yang bernama Tria Anawati dengan mas kahwin seperangkat alat sekolah, eh solat,”
ungkapnya.

Malah, kesilapan bapa pengantin itu telah membuatkan ruangan majlis akad nikah tersebut gamat dengan suara ketawa tetamu majlis dan juga pengantin kerana terhibur dengan bapa pengantin yang tersalah menyebut mas kahwin.

Pakde ki anake malah dikon sekolah meneh 😅😅

♬ suara asli – CokNan – CokNan

Menjengah di ruangan komen, rata-rata warga net turut terhibur serta ada juga yang turut berkongsi pengalaman mereka ketika menghadiri majlis akad nikah.

“Kawan saya lagi teruk, dengan mas kahwin 2 ringgit tunai, imam tu bilang, 2 ringgit, ikan masin pun tak dapat beli,” kongsi netizen.

“Bapak gua dulu pas nikahin kakak gua harusnya dia nyebut nama kak gua tapi palah nyebut nama dia sendiri,” komen netizen.

“Di ulang2 tetap ngakak, sampe sakit perut bapak lucu,” tulis warga net.

Author

Nurul Ain Japri

View all posts

View all posts


MasyaAllah.. lawanya! – Netizen ‘melting’ tengok hasil penulisan pelajar sekolah agama

CYBERJAYA: Baru-baru ini, tular di media sosial beberapa kepingan foto memaparkan hasil penulisan tahriri yang kemas dan cantik oleh seorang pelajar perempuan.

Lamya Amina yang berusia 13 tahun itu merupakan seorang pelajar di SMK Agama Maahad Muar (SMKAMM), Johor.

Perkongsian foto hasil penulisan Lamya di Facebook rasmi SMKAMM itu nyata membuatkan rata-rata warga net terpesona dengan bakat yang dimiliki gadis kecil itu.

Malah, ada juga yang menyifatkan penulisannya itu menyejukkan hati setiap mata yang melihat dan membacanya.

“Cantiknya tulisan Quran Tahriri adik ni.. Maasha-Allah,” puji warga net.

“Masya Allah… Tahniah Dik…kemas dan cantik… Hargailah bakat anugerah Allah… Semoga anda terus cemerlang,” tulis netizen.

“MasyaAllah, sejuk perut ibu mengandungkan awak,” kata seorang lagi netizen.

“Tahniah kepada ibu ayah yg memiliki anak hebat dan sangat berbakat ini,” komen warga net.

Untuk makluman, kaedah Tahriri adalah satu kaedah ataupun proses penulisan Al Quran di buku yang telah disediakan.

Melalui kaedah ini para pelajar akan lebih cepat dan kuat hafalan kerana mereka menghafal, membaca dan menulis.

Author

Diyana Rahip

View all posts

View all posts


Mustahil PRU15 tahun ini, mereka bimbang hilang kuasa – Mahathir

KUALA LUMPUR: Bekas Perdana Menteri Tun Dr. Mahathir Mohamad berpandangan Pilihan Raya Umum Ke-15 (PRU15) tidak akan diadakan pada tahun ini memandangkan pemerintah bimbang kehilangan kuasa.

Pengasas Gerakan Tanah Air (GTA) itu berkata, kerajaan ketika ini sedang mencari masa yang sesuai untuk memastikan mereka sudah diterima rakyat selepas pelbagai isu berlaku sepanjang tempoh pemerintahan mereka.

“Jika PRU diadakan segera, PM yang ada sekarang akan kehilangan jawatan dia, jika mereka (UMNO-BN) menang pun Ismail Sabri tidak akan menjadi PM lagi… jadi dia mahu berseronok kekal sebagai PM selama yang mungkin.

“Untuk berdepan PRU dengan selesa dengan sokongan penuh untuk membentuk kerajaan baharu nanti.

“Secara peribadi saya tak jangkakan PRU akan diadakan tahun ini khususnya sebelum Bajet 2023 (7 Oktober ini) tapi kita tak tahu sebab Ahmad Zahid Hamidi (Presiden UMNO) mahukan PRU diadakan tahun ini sebab dia sedang berdepan kes perbicaraan rasuah di mahkamah dan saya fikir PM tak berapa cenderung (segerakan PRU),” katanya.

Beliau berkata demikian pada sidang media selepas hadir merasmikan Himpunan Nasional Parti Barisan Jemaah Islamiah Se-Malaysia (Berjasa) 2022 di ibu negara hari ini.

Tambah Mahathir, kebiasaannya sesebuah kerajaan akan mengadakan PRU apabila percaya mereka mempunyai peluang besar untuk menang dan membentuk kerajaan memerintah yang kukuh.

Akan tetapi kali ini, beliau merasakan ramai ahli UMNO percaya mereka boleh menang dan membentuk kerajaan.

“Tetapi beberapa pemimpin dalam parti UMNO hanya mahu PRU diadakan untuk menyelamatkan kedudukan mereka.. saya rasa UMNO yang mana kerajaan sekarang sudah berpecah dan tidak berada dalam kedudukan yang boleh membuat keputusan bersama dalam soal PRU,” tegasnya.

Author

Tun Puteh Wanti

View all posts

View all posts


PDRM nafi tidak ambil tindakan berhubung laporan anak kera diseksa

KUALA LUMPUR: Polis Diraja Malaysia (PDRM) menafikan dakwaan tiada tindakan diambil oleh pasukan keselamatan itu berhubung tindakan seorang individu menyeksa seekor anak kera ekor panjang, baru-baru ini.

Ketua Komunikasi Korporat PDRM ACP A. Skandaguru berkata pasukan keselamatan itu telah mengenal pasti pelaku dalam kes tersebut dan kertas siasatan dirujuk kepada pejabat Timbalan Pendakwa Raya (TPR).

“Arahan seterusnya daripada TPR ialah agar rakaman percakapan susulan dijalankan esok bagi melengkapkan lagi siasatan.

“Kertas siasatan berkenaan seterusnya akan dirujuk semula kepada TPR untuk mendapatkan arahan lanjut. Oleh demikian, dakwaan bahawa tiada tindakan diambil PDRM adalah tidak benar,” menurutnya dalam kenyataan malam ini.

Beliau berkata, semua pihak perlu bekerjasama dan tidak membuat spekulasi mengenai proses siasatan serta memberi ruang bagi prosedur pendakwaan berlangsung.

Skandaguru mengulas laporan media hari ini yang memetik seorang peguam merangkap aktivis N. Rajesh mendakwa polis tidak mengambil sebarang tindakan walaupun laporan dibuat tiga minggu lepas berhubung kejadian itu oleh Hak Asasi Hidupan Liar Malaysia (Hidup). – BERNAMA


JSJK jalin kerjasama dengan Whoscall kekang penipuan dalam talian

KUALA LUMPUR: Jabatan Siasatan Jenayah Komersil (JSJK) Bukit Aman hari ini memeterai kerjasama dengan syarikat pembangun aplikasi telefon bimbit Whoscall bagi mengekang kes penipuan dalam talian.

Pengarah JSJK, Datuk Kamarudin Md Din berkata, aplikasi identifikasi panggilan yang dibangunkan oleh syarikat My Gogo and Look Sdn Bhd itu akan memberi maklumat kepada pengguna berhubung panggilan tidak diketahui.

Beliau berkata, melalui kerjasama itu, nombor telefon yang tersenarai dalam pangkalan data Sistem Semakmule milik JSJK akan ditandakan sebagai scammer oleh Whoscall.

“Ini membolehkan pengguna yang memuat turun aplikasi ini di telefon bimbit mereka membuat keputusan sama ada mahu menjawab panggilan yang diterima atau sebaliknya,” menurut beliau dalam kenyataan hari ini.

Kamarudin berkata, JSJK turut melancarkan lagu antipenipuan bertajuk ‘Be Smart Stay Alert’ ciptaan pemuzik dan komposer, Lenny Ooi Teck Wai.

“Video muzik lagu ini dimuat naik ke laman Facebook JSJK dan diharap pengguna media sosial dapat berkongsi serta menyebarkan muzik video ini bagi memastikan mesej di sebalik lagu ini dapat disampaikan kepada seramai mungkin individu,” katanya.

Kamarudin berkata, pihaknya juga sedang bekerjasama dengan Kementerian Pendidikan supaya lagu itu dapat dinyanyikan oleh pelajar di sekolah dalam menyampaikan mesej pencegahan jenayah komersial sejak di bangku sekolah lagi.

Beliau juga berkata kes jenayah penipuan dalam talian mencatatkan penurunan pada tahun lepas iaitu 20,041 berbanding 20,701 pada 2021.

Katanya bagaimanapun, jumlah tangkapan dan kerugian meningkat iaitu 13,371 tangkapan yang melibatkan kerugian sebanyak RM684,574,056.73 pada tahun lepas berbanding 9,991 dengan kerugian RM560,813,575.94 pada 2021. – BERNAMA


UNDIAN

Pasukan negara manakah yang akan menjuarai Piala Dunia Qatar 2022?

Argentina (67%, 2 Votes)
Perancis (33%, 1 Votes)

Total Voters: 14

Author

Admin-MV

View all posts

View all posts


Remaja lelaki maut tertusuk pisau dibaling kakaknya

JOHOR BAHRU: Seorang remaja lelaki berusia 16 tahun maut dipercayai tertusuk pisau yang dibaling kakaknya akibat pergaduhan dalam insiden di Ulu Pulai, Ulu Choh dekat Iskandar Puteri petang Rabu.

Ketua Polis Daerah Iskandar Puteri, ACP Rahmat Ariffin berkata, pihaknya menerima laporan mengenai insiden itu, yang turut melibatkan seorang remaja perempuan berusia 18 tahun, pada 2.15 petang.

Beliau berkata berebut tempat duduk di dalam kereta dipercayai menjadi punca pergaduhan dua beradik itu.

“Ibu mereka mengatakan pada awalnya, mangsa bergaduh dengan kakaknya disebabkan berebut tempat duduk dalam kereta ketika pulang dari sekolah dan kakak mangsa mengaku telah membaling pisau ke arah mangsa setelah diejek ketika masuk ke dalam rumah,” menurutnya dalam kenyataan malam tadi.

Rahmat berkata mangsa disahkan meninggal dunia pada 2.30 petang dan bedah siasat akan dilakukan di Hospital Sultanah Aminah esok.

Katanya remaja perempuan itu telah ditahan dan kes disiasat mengikut Seksyen 302 Kanun Keseksaan. – BERNAMA


MAHA 2022: MARDI pamer aplikasi teknologi pengeluaran sayuran komersial

KUALA LUMPUR: Laman Agro-Food Sayuran dan Herba di Pameran Pertanian, Hortikultur dan Agropelancongan Malaysia (MAHA) 2022 menekankan konsep pengeluaran sayur-sayuran komersial dan pertanian bandar berdasarkan aplikasi teknologi yang dibangunkan Institut Penyelidikan dan Kemajuan Pertanian Malaysia (MARDI).

Pengarah Pusat Penyelidikan Hortikultur MARDI Dr Zulhazmi Sayuti berkata antaranya teknologi kilang tanaman untuk pengeluaran sayuran bernilai tinggi sepanjang tahun yang dibangunkan melalui penyelidikan dan pembangunan (R&D) MARDI dipamerkan sempena MAHA 2022 itu.

“Teknologi ini merupakan sistem pengeluaran sayuran dalam struktur tertutup dan terkawal, tanpa terkesan dengan perubahan cuaca yang boleh menggugat hasil, kualiti serta serangan perosak dan penyakit yang berupaya meningkatkan hasil empat hingga 10 kali ganda per unit ruang berbanding kaedah penanaman konvensional,” katanya kepada Bernama.

MARDI pada MAHA 2022 di Taman Ekspo Pertanian Malaysia (MAEPS), Serdang yang bermula hari ini hingga 14 Ogos itu turut mempamerkan sistem penanaman pengairan sendiri bertingkat terutama bagi tanaman berdaun seperti sayur-sayuran bernilai tinggi.

Beliau berkata sistem itu dapat meningkatkan hasil pengeluaran empat hingga enam kali ganda per unit ruang berbanding tanaman secara konvensional selain menjimatkan baja dan input pertanian hingga 25 peratus berbanding kaedah hidroponik.

Selain itu, beliau berkata pengunjung turut berpeluang melihat teknologi bekas pengairan sendiri (SWC) yang merupakan sistem pasu tanaman yang terdiri daripada tiga bahagian iaitu simpanan air, kapilari dan tanaman bagi memenuhi keperluan pertanian bandar serta mengurangkan kekerapan untuk menyiram dan mengawal saiz pokok.

Menurut Zulhazmi, MARDI telah menghasilkan pakej teknologi pengeluaran kubis bulat tanah rendah pada 2018 dan teknologi pengeluaran kubis bunga tanah rendah pada 2020 dalam usaha mengurangkan kebergantungan import tinggi bagi kubis bulat.

“Kesemua teknologi ini dan banyak lagi teknologi MARDI berkaitan sayur-sayuran ada dipamerkan di Laman Sayur MAHA 2022 dalam pelbagai bentuk. Contohnya, teknologi kilang tanaman dengan aplikasi lampu diod pancaran cahaya hasil inovasi MARDI dipamerkan dalam Laman Edibel.

“Teknologi pengeluaran bawang dipamerkan dalam bentuk GreenKit iaitu satu inovasi MARDI untuk perkebunan sendiri. Terdapat juga Laman Doktor Pokok untuk mempamerkan teknologi pengurusan perosak dan penyakit sayur-sayuran di samping berfungsi sebagai klinik tanaman,” katanya.

Sementara itu, beliau berkata semua rantaian nilai daripada pengeluar biji benih seperti East West Seed dan Crop Power Sdn Bhd, penghasilan varieti baharu oleh MARDI (Tomato MAHA 18, Cili L5), pemindahan teknologi kepada golongan sasar dalam pertanian bandar (Maybank Urban Farming) turut dipamerkan di Laman Sayuran dan Herba.

Laman Sayuran dan Herba adalah satu daripada lapan laman pertanian iaitu Laman Perikanan, Laman Ternakan, Laman Padi, Laman Buah-Buahan, Laman Nanas, Laman Jentera dan Laman Florikultur yang akan mewarnai MAHA 2022 bertemakan ‘Sekuriti Makanan Untuk Masa Depan’.  – BERNAMA


KL City sokong Malaysia jadi hos Palestin

KUALA LUMPUR City (KL City) FC menyokong keputusan Malaysia untuk menjadi tuan rumah perlawanan Kumpulan I antara Palestin dan Australia untuk Kelayakan Piala Dunia 2026/Piala Asia 2027.

Pengarah Rinani, Azri Azerai berkata, walaupun KL City tidak akan menjadi tuan rumah secara langsung untuk perlawanan itu, beliau amat berbangga kerana stadium kelab itu menjadi tuan rumah bagi perlawanan bertaraf antarabangsa.

“Prestasi kami sangat kukuh kami dalam Konfederasi Bola Sepak Asia (AFC), kerjasama berterusan dengan badan induk itu adalah bukti landskap bola sepak di Malaysia,” katanya dalam satu kenyataan.

Sebelum ini, Timbalan Menteri Belia dan Sukan, Adam Adli Abd Halim berkata, KBS telah memanjangkan jemputan untuk menganjurkan perlawanan berkenaan di Stadium Bolasepak Kuala Lumpur di, Cheras pada bulan depan.

Keputusan penganjuran ini dibuat selepas AFC menolak permintaan awal Palestin untuk mengadakan perlawanan di Algeria.

Sehubungan itu, Malaysia yang sejajar rapat dengan aktiviti AFC dan penyokong pertumbuhan bola sepak di Asia, menawarkan dirinya sebagai pilihan terbaik seterusnya.

Sementara itu, Azri berkata, dengan terlibat secara aktif dalam AFC, KL City dapat memahami kerumitan dan kepentingan venue dalam perlawanan antarabangsa.

“Kami berharap dapat menyaksikan acara yang berjaya yang bukan sahaja melibatkan peminat bola sepak tetapi juga membantu mengukuhkan hubungan diplomatik dan budaya antara negara,” ujarnya.

Malaysia sebelum ini berkhidmat sebagai gelanggang berkecuali untuk play-off pusingan Kelayakan Piala Dunia 2018 antara Syria dan Australia di Stadium Hang Jebat, Melaka, pada Oktober 2017. – Utusan

Authors

Media Variasi

View all posts

Diyana Rahip

View all posts

View all posts

View all posts


Konsep Rahmah diperkenal Mahathir bukan Anwar – GTA

CYBERJAYA: Konsep ‘Rahmah’ yang diperkenalkan Kerajaan Perpaduan didakwa bukan daripada idea Datuk Seri Anwar Ibrahim sebaliknya merupakan gagasan Tun Dr Mahathir Mohamad semasa menjadi Perdana Menteri ketujuh.

Timbalan Ketua Penerangan Gerakan Tanah Air (GTA), Mahdzir Ibrahim berkata, konsep dan perkataan ‘Rahmah’ telah dan sedang digambarkan sebagai idea Anwar di bawah konsep Madani sedangkan perkara itu tidak benar sama sekali.

“Bagi saya naratif ini satu kesilapan yang menjolok mata, malah jatuh ke tahap pembohongan intelektual yang melampau dan tidak tahu malu.

“Rahmah bermula oleh Tun Dr Mahathir Mohamad. Lebih tepat lagi, gagasan baru ini disebut oleh Mahathir dalam ucapan perasmian Tilawah dan Hafazan Al-Quran peringkat kebangsaan di Kota Kinabalu pada 16 Februari 2020,” katanya seperti dilapor Sinar Harian hari ini.

Katanya, Dr Mahathir ketika berucap dalam perasmian itu ada menyatakan bahawa kerajaan bersetuju supaya gagasan Rahmah dijadikan sebagai dasar pentadbiran Islam Model Malaysia.

“Ini berteraskan Maqasid Syariah dan Rahmatan Lil ’Alamin yang bersifat universal, inklusif, telus dan menyantuni, bertepatan dengan suasana, adat serta budaya bangsa Malaysia sendiri.
“Kita percaya dasar ini mampu memberi impak positif kepada rakyat dan negara dalam meningkatkan kesejahteraan sosial, kemakmuran dan perpaduan hidup masyarakat berbilang kaum dan agama, selari dengan Wawasan Kemakmuran Bersama 2030 (WKB 2030) yang telah dilancarkan Kerajaan,” ujar bekas Ahli Parlimen Langkawi itu.

Mengulas lanjut, Mahdzir berkata, jelas sekali bahawa Rahmah sudah bermula sejak negarawan itu kembali menjadi Perdana Menteri dan merupakan sebuah gagasan baharu yang diikat dengan satu pelan tindakan untuk menjadikannya satu dasar negara.

Menurutnya, gagasan Rahmah diikat dengan WKB 2030 juga diselarikan bersama Pelan Anti Rasuah Nasional 2019-2023 sebagai pemacu kepada agenda kerajaan yang lebih besar dan terancang.

“Kesimpulannya, naratif Rahmah ini sebenarnya bukan cetusan idea kerajaan Madani apatah lagi Anwar seperti yang digembar-gemburkan.

“Maka, naratif ini perlu diperbetulkan kerana gagasan Rahmah tidak memerlukan ‘Menu Rahmah’, ‘Simen Rahmah’, ‘Tol Rahmah’ dan sebagainya.
“Pastinya selepas ini akan ada lagi perkara dan benda dirahmahkan,” ujarnya.

Author

Diyana Rahip

View all posts

View all posts


Tindakan susulan kes MH17 hanya dibuat selepas keputusan mahkamah Belanda, kata PM

NEW YORK: Sebarang tindakan susulan Malaysia berhubung kes penembakan jatuh pesawat MH17 hanya akan dibuat selepas mahkamah di Belanda membuat keputusan mengenainya pada 17 Nov depan.

Perdana Menteri Datuk Seri Ismail Sabri Yaakob berkata dalam pertemuan dengan rakan sejawatannya dari Belanda Mark Rutte di sini pada Jumaat, beliau menyuarakan pendirian negara yang mahu bersikap adil kepada semua pihak yang dikaitkan dengan insiden itu.

“Kes ini telahpun berada di peringkat mahkamah dan keputusan November ini, kita akan sama-sama tunggu keputusan. Apa-apa tindakan akan kita buat selepas keputusan mahkamah. Sebab MH17 ini libatkan ramai rakyat Belanda dan Malaysia,” katanya pada sidang media di sini, pada Sabtu.

Kedua-dua pemimpin itu yang berada di bandar raya ini untuk menghadiri Perhimpunan Agung Pertubuhan Bangsa-Bangsa Bersatu ke-77, bertemu di ibu pejabat PBB.

Mahkamah Daerah The Hague akan memutuskan perbicaraan kes MH17 pada 17 Nov depan. Ia melibatkan empat individu yang menghadapi 298 pertuduhan membunuh kerana didakwa menembak jatuh pesawat yang sedang dalam perjalanan dari Amsterdam ke Kuala Lumpur pada 17 Julai 2014.

Perdana Menteri mengakui terdapat tekanan terhadap Malaysia untuk menyertai beberapa negara mengambil tindakan terhadap Rusia yang dituduh terlibat dengan kejadian penembakan jatuh pesawat milik Malaysia Airlines itu, namun ia tetap dengan pendirian untuk menunggu keputusan mahkamah.

Ismail Sabri juga berkata kedua-dua negara bersetuju meningkatkan jalinan hubungan dua hala, termasuk perdagangan dan bantuan teknikal untuk menangani isu banjir di Malaysia.

“Kita mendapat nasihat daripada pakar-pakar Belanda yang datang ke Malaysia tahun ini untuk membantu kita susulan banjir besar tahun lepas. Belanda walaupun kebanyakan tanahnya berada di bawah paras laut, namun mereka mampu kawal banjir,” katanya.

Dari segi perdagangan, Belanda merupakan pembeli minyak kelapa sawit terbesar di Eropah manakala Malaysia banyak mengimport produk-produk pertanian daripada negara itu, katanya. – BERNAMA


Resorts World Genting nasihat pengunjung guna Lebuhraya Karak melalui Genting Sampah

KUALA LUMPUR: Resorts World Genting menasihatkan pengunjung yang pergi dan balik dari resort itu supaya menggunakan Lebuhraya Karak melalui laluan Genting Sempah susulan insiden tanah runtuh berhampiran tapak perkhemahan di Father’s Organic Farm, Gohtong Jaya, Batang Kali.

Dalam nasihat perjalanan yang dikeluarkan di laman webnya, pengendali resort itu berkata kedua-dua belah jalan masuk ke Resorts World Genting telah ditutup polis susulan kejadian berkenaan.

“Kami memohon maaf atas sebarang kesulitan yang timbul,” menurut laman web itu.

Ketika ini operasi mencari dan menyelamat sedang dijalankan oleh pihak berkuasa di tapak perkhemahan berhampiran jalan menghubungkan Batang Kali dengan Genting Highlands. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Hasrat PN nak ‘goncang’ Pulau Pinang hanya angan-angan – Guan Eng

GEORGETOWN: Kenyataan Ahli Parlimen Arau, Datuk Seri Shahidan Kassim bahawa Perikatan Nasional (PN) akan ‘menggoncang’ Pulau Pinang disifatkan umpama angan-angan semata.

Pengerusi DAP, Lim Guan Eng turut berkata, kenyataan Shahidan itu ibarat peribahasa ‘biarlah si luncai terjun dengan labu-labunya’.

“Biarkan si labu dengan… biarlah biar…kalau dia nak (goncang Pulau Pinang) biarlah dia dengan dia punya anggan-angan dia,” katanya seperti dilapor Berita Harian.

Beliau berkata demikian ketika ditemui pemberita pada Majlis Rumah Terbuka Tahun Baharu Cina DAP Pulau Pinang di sini, pada Khamis.

Pada Rabu, Shahidan memuat naik sebuah video di Facebook rasminya dengan paparan menyatakan PN mempunyai strategi tertentu untuk menawan Negeri Sembilan dan Selangor, selain yakin dapat ‘menggoncangkan’ Pulau Pinang dalam Pilihan Raya Negeri (PRN) yang akan datang.

Author

Diyana Rahip

View all posts

View all posts


Lelaki ceraikan isteri pertama selepas permohonan poligami ditolak

KUALA LUMPUR: Perunding Psikologi Keluarga dan Guaman Syarie, Suzana Ghazali mendedahkan seorang lelaki sanggup menceraikan isteri hanya disebabkan keputusan mahkamah tidak menyebelahinya bagi permohonan poligami.

Menerusi hantaran Facebooknya, Suzana menceritakan wanita tersebut membuat janji temu dengan beliau bagi mencari jalan penyelesaian terhadap masalah rumah tangga yang dihadapi.

“Dek kerana suami nak poligami, isteri minta suami mohon di Mahkamah Syariah.

“Keputusan tidak menyebelahi suami, maka suami ambil keputusan untuk ceraikan isteri pertama yang sudah punya empat cahaya mata sebab tetap nak bersama bakal isteri baharu.

“Macam yang selalu saya katakan, dah kalau jantan dah ada hasrat (poligami), hakim sahkan tak layak pun tetap nak juga,” tulisnya.

Berkongsi kisah kedua, Suzana berkata, seorang isteri mengadu kepadanya bahawa suaminya tidak akan mengampunkannya jika permohonan poligami dihantar ke mahkamah ditolak.

“Kata suami, kalau saya tak setuju dengan permohonan poligami yang dia hantar ke mahkamah dan sebab itu permohonan dia ditolak, suami takkan ampunkan saya dan takkan reda saya sampai bila-bila,” katanya.

Menerusi hantaran terbaharu, Suzana mengingatkan bahawa perkahwinan tidak menjadikan suami sebagai raja, juga tidak menukarkan isteri menjadi hamba.

“Hikmah perkahwinan menurut syariat menetapkan perkahwinan sepatutnya memberikan kebahagiaan untuk suami dan isteri.

“Perkahwinan juga untuk suami dan isteri laksanakan tanggungjawab masing-masing yang tersendiri di samping tanggungjawab bersama.

“Bahagia akan diperoleh jika ikhlas menyayangi, tanggungjawab dilaksanakan dengan bersungguh-sungguh suami dan isteri sama-sama usaha berikan yang terbaik, penuh toleransi dan wujudkan komunikasi unggul.

“Sukar bahagia tanpa kasih yang ikhlas walau tanggungjawab dilaksana.

“Tak mungkin juga wujud bahagia andai hanya ada cinta tanpa rasa tanggungjawab,” tulisnya.

Author

Tun Puteh Wanti

View all posts

View all posts


Kad NFC TnG dijual harga berlipat kali ganda di platform dalam talian

Kad NFC TnG dijual pada harga RM10 di lokasi stesen minyak terpilih atau menerusi transaksi dalam talian menggunakan aplikasi TnG. Penjualan kad itu sejak April tahun ini bagaimanapun dilaporkan mengalami bekalan yang terhad di saluran berkenaan.

Menteri Perdagangan Dalam Negeri dan Hal Ehwal Pengguna Datuk Seri Alexander Nanta Linggi berkata Bahagian Penguat Kuasa KPDNHEP telah menerima empat aduan rasmi mengenai kad NFC TnG dan mengesan 13 iklan jualan kad berkenaan membabitkan beberapa platform dalam talian.

Beliau dalam satu kenyataan hari ini mendedahkan berdasarkan siasatan awal, penjualan kad NFC TnG itu turut membabitkan pekerja di kaunter pembayaran sebuah stesen minyak.

“Individu berkenaan didapati menjual sekeping kad NFC TnG yang asalnya berharga RM10 tanpa ada sebarang kredit di dalamnya pada kadar lebih lima kali ganda, menerusi platform pasaran dalam talian,” katanya.

Nanta berkata berdasarkan semakan dan maklumat daripada pengelola platform pasaran dalam talian, sebanyak 11 premis merangkumi kediaman peribadi serta bangunan perniagaan diperiksa berhubung kes berkenaan.

Beliau berkata sebanyak enam notis mengikut Seksyen 21 Akta Kawalan Harga dan Antipencatutan (AKHAP) 2011 telah dikeluarkan kepada pihak terbabit, yang antara lain menuntut maklum balas atau penjelasan rasmi dikemukakan kepada Bahagian Penguat Kuasa KPDNHEP.

“Kegagalan berbuat demikian, pihak terbabit boleh dikenakan tindakan mengikut Seksyen 21(5) AKHAP 2011 kerana enggan atau gagal mengemukakan maklum balas,” katanya.

Nanta berkata pihak KPDNHEP dijangka mengadakan pertemuan dengan syarikat TnG minggu ini bagi mendapatkan status kaedah semasa penjualan kad NFC TnG dan status isu kekurangan bekalan kad NFC TnG.

Kad NFC TnG membolehkan pengguna membuat tambah nilai pada bila-bila masa dan di mana-mana saja daripada aplikasi Touch ‘n Go eWallet yang terdapat di peranti mudah alih. Malah, pengguna kad dan perkhidmatan itu juga tidak dikenakan sebarang surcaj apabila tambah nilai dilakukan. – BERNAMA


Bas rosak teruk, jurulatih Lyon cedera diserang penyokong kasual Marseille

PERLAWANAN antara pasukan Olympique de Marseille (Marseille) dan Olympique Lyonnais (Lyon) dalam saingan Ligue 1 pada Ahad terpaksa ditangguhkan, selepas bas pelawat diserang oleh penyokong kasual pasukan tuan rumah.

Le Parisien melaporkan bahawa, bas Lyon rosak teruk apabila kenderaan itu dibaling batu ketika dalam perjalanan ke Stadium Stade Velodrome di Marseille, Perancis.

Video tular memaparkan tingkap bas pecah manakala ketua jurulatih Lyon, Fabio Grosso mengalami kecederaan serius di kepala.

Bas pasukan Lyon diserang  casual Marseille menyebabkan saingan Ligue 1 terpaksa ditangguhkan pada Ahad.

Sumber:  Football Xtras pic.twitter.com/tpA1HMWzFe

— Media Variasi (@mediavariasi_) October 30, 2023

Sebaik sahaja tiba di stadium, Grosso terus keluar dari bas dan bergegas mendapatkan rawatan kecemasan, yang mana dia akhirnya memerlukan 12 jahitan di kepalanya.

Manakala di dalam stadium pula, kasual tuan rumah sekali lagi melakukan provokasi terhadap penyokong pelawat yang hadir untuk memberikan sokongan buat Lyon.

Perlawanan itu sepatutnya bermula pada jam 7.45 malam (waktu tempatan), namun ditangguhkan beberapa minit sebelum ia bermula.

“Satu mesyuarat mengenai perkara itu akan dibuat bagi membolehkan kami mengambil kira pendapat pihak terbabit berikutan kecederaan kepada kakitangan Lyon.

“Keputusan diambil untuk tidak memulakan perlawanan. Keputusan seterusnya akan ditentukan oleh pihak berkuasa berkaitan,” kata pengadil, Francois Letexier dalam sidang akhbar.

Serangan dan penangguhan perlawanan itu turut menyebabkan orang atasan bagi kedua-dua pasukan berang.

Pemilik Lyon, John Textor menegaskan bahawa pasukannya masih tetap mahu bermain.

“Tidak (kami tidak meminta untuk membatalkan perlawanan). Perkara ini sangat cepat berlaku dan kami sudah mengadakan perbincangan dengan pasukan. Pasukan kami memutuskan untuk bermain.

“Mereka (pemain) mahu bermain dan sudah bersedia untuk itu. Saya sangat berbangga dengan kapten yang mahu meneruskannya. Keputusan dibuat secara sukarela. Kami mahu bermain bola sepak dan kami marah,” katanya.

Sementara itu, Presiden Marseille, Pablo Longoria berkata, serangan yang turut menyebabkan kecederaan kepada Grosso itu tidak boleh diterima dan tidak boleh berlaku dalam dunia bola sepak.

“Mereka hanya orang bertindak melulu, merosakkan pasukan apatah lagi terdapat 65,000 penonton dalam stadium.

“Saya marah kerana perkara itu tidak boleh berlaku dalam bola sepak atau masyarakat,” tegasnya seperti dilapor 90 MIN.

Keputusan mengenai jadual perlawanan itu akan ditentukan semula oleh Suruhanjaya Persaingan Ligue 1.

Author

Fazleen Safina Abd Jamil

View all posts

View all posts


Marc Marquez sah terlepas perlumbaan GP Argentina

MARC Marquez mengesahkan tidak akan berlumba pada GP Argentina minggu ini selepas mengalami kecederaan pada hari perlumbaan GP Portugal semalam.

Juara dunia lapan kali itu terlibat dalam kemalangan bersama pelumba tuan rumah dari pasukan Cyrptodata RNF Motogp, Miguel Oliveira pada pusingan awal perlumbaan di Litar Antarabangsa Algarve.

Sejurus kemalangan itu, Marquez disahkan patah tulang metakarpal pertama pada tangan kanannya. Setelah pulang ke Sepanyol, dia turut disahkan mengalami patah intraartikular yang berubah tempat pada pangkal metakarpal pertama ibu jari kanannya setelah membuat pemeriksaan lanjut.

Pelumba pasukan Repsol Honda itu segera menjalani pembedahan di Hospital Ruber Internacional, Madrid yang diketuai oleh Dr. Ignacio Roger De Ona bersama Dr. Samuel Antuna dan Dr. Adrea Garcia Villaneuva, lapor Tarmac Sports.

Repsol Honda dan Marc Marquez kini menumpukan tumpuan dalam proses pemulihan dan segera kembali berlumba pada grand prix seterusnya. Mereka juga mengambil keputusan untuk tidak berlumba pada GP Argentina pada minggu ini.

Author

Muhammad Nor Fadzly Mahat

View all posts

View all posts


PAS maafkan kesilapan Tun M – Mohd Amar

KOTA BHARU: Naib Presiden PAS, Datuk Mohd Amar Abdullah menerima secara terbuka sokongan yang diberikan oleh bekas Perdana Menteri, Tun Dr Mahathir Mohamad atau Tun M kepada Perikatan Nasional (PN) ketika ini.

Kehadiran negarawan ulung tersebut menyampaikan ucapan buat kali pertama di pentas PAS pada program ‘Munajat Rakyat Kelantan: Pakat Pertahan dan Amanat Pemimpin’ di Stadium Sultan Muhammad IV di sini pada Jumaat memberi gambaran parti seolah-olah sudah memaafkan kesilapan yang pernah dilakukan sebelum ini.

“Saya harap dengan kemasukan beliau (Tun M) bersama kita (PN) dapat membersihkan kesilapan-kesilapan yang telah dilakukan sebelum ini,” katanya selepas diminta mengulas kehadiran buat kali pertama Tun M berceramah di atas pentas PAS.

Beliau yang juga Timbalan Menteri Besar Kelantan berkata, Pas sentiasa terbuka menerima mana-mana individu yang sudah berubah untuk bersama-sama dengan perjuangan PAS.
Ujarnya, berkait soal sejarah semua orang ada sejarahnya.

“Kalau dalam sejarah Islam, semua orang yang masuk Islam sebelum itu mempunyai banyak masalah (dengan Islam) sebagai contoh lawan Nabi.

“Namun selepas pembukaan Kota Makkah, Abu Sufian, Khalid Al-Walid dan Wahsyi telah masuk (memeluk) Islam. Kalu kita tengok, Wahsyi bunuh bapa saudara Nabi (Hamzah Abu Mutalib. Jadi bila dia (Tun M) sudah berubah kita terima. Sejarah tu nak buat macam mana,” katanya. – Sinar Harian

Authors

Media Variasi

View all posts

Diyana Rahip

View all posts

View all posts

View all posts


Selangor FC sambar tonggak Harimau Malaya

KELAB yang berpangkalan di lembah klang, Selangor FC hari ini mengumumkan Ahmad Khuzaimi Piee sebagai pemain baharu mereka.

Khuzaimi, 29, bermain di posisi pertahanan tengah sebelum mewakili UiTM FC pada tahun 2021 sebelum ke Negeri Sembilan FC pada tahun 2022.

Pemain kelahiran Melaka ini telah menjadi pilihan utama jurulatih Negeri Sembilan FC, K Devan dengan penampilan sebanyak 23 kali dalam saingan Liga Malaysia.

Sebelum itu, Selangor FC turut menanda tangani pertahanan kiri PJ City iaitu V Ruventhiran. Pemain kelahiran Selangor berusia 21 tahun ini telah membuat 41 penampilan serta dua bantauan gol semasa beraksi bersama PJ City FC.

— Selangor FC (@selangorfc) December 18, 2022

Kehadiran Khuzaimi dan Ruventhiran pasti bakal memantapkan perancangan Tan Cheng Hoe untuk saingan akan datang untuk meneruskan misi ke Asia pada tahun 2024.

Kedua-dua pemain baharu Selangor FC ini berada di dalam kem Harimau Malaya bagi saingan AFF Mitsubishi Cup 2022.

Author

View all posts


Dakwaan culik di Genting Highlands, dua wanita asing ditahan

KUANTAN: Polis menahan dua wanita warga asing bagi membantu siasatan berhubung dakwaan seorang kanak-kanak hampir menjadi mangsa culik di Genting Highlands yang tular di aplikasi Tik Tok baru-baru ini.

Ketua Polis Bentong Supt Zaiham Mohd Kahar menerusi kenyataan di sini hari ini berkata suspek berusia 42 dan 50 tahun itu ditahan pada 11.30 pagi hari ini, dua hari selepas bapa mangsa yang merupakan warga tempatan membuat laporan polis berhubung kejadian.

Kes disiasat di bawah Seksyen 363/511 Kanun Keseksaan iaitu cubaan culik yang memperuntukkan hukuman penjara maksimum tujuh tahun atau denda, jika sabit kesalahan.

Pada Isnin, video berdurasi seminit 20 saat tular dari akaun Tik Tok milik @alfitry_azimi52, mendakwa seorang kanak-kanak hampir menjadi mangsa culik di pusat peranginan itu, yang turut dimuat naik di akaun Facebook Daily Traffic Report. – BERNAMA


PRU15: Radzi Jidin calon PN untuk Parlimen Putrajaya

PUTRAJAYA: Naib Presiden Bersatu, Datuk Dr Radzi Jidin diumumkan sebagai calon Perikatan Nasional (PN) bagi kerusi Parlimen Putrajaya pada Pilihan Raya Umum ke-15 (PRU15), 19 November ini.

Pengumuman Menteri Kanan Pendidikan itu sebagai calon Putrajaya dibuat Pengerusi PN, Tan Sri Muhyiddin Yassin, yang juga Presiden Bersatu, pada program Jelajah Prihatin PN Parlimen Putrajaya, di sini, malam ini.

Radzi pada PRU14 bertanding di kerusi Parlimen Ketereh namun kalah kepada Tan Sri Annuar Musa. Beliau kemudiannya dilantik sebagai Senator pada 17 Julai 2018.

Pada PRU14, Bendahari UMNO, Datuk Seri Tengku Adnan Tengku Mansor, mengekalkan kerusi Parlimen Putrajaya apabila menang dengan majoriti 3,372 undi mengalahkan calon PAS, Zainal Abidin Kidam dan calon PKR, Datuk Dr Samsu Adabi Mamat.

Dalam pada itu, Muhyiddin turut mengumumkan slogan PN untuk PRU15 iaitu Prihatin, Bersih dan Stabil dengan laungan PN Best! .

“Ini tagline yang kita akan laungkan pada PRU15 dan PN Best adalah harapan kita,” katanya.

PN dianggotai Bersatu, PAS, Gerakan, Parti Solidariti Tanah Airku (STAR) dan Parti Maju Sabah (SAPP).

Suruhanjaya Pilihan Raya (SPR) menetapkan hari pengundian PRU15 pada 19 November dengan penamaan calon pada 5 Nov manakala pengundian awal pada 15 November ini. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


PLKN 3.0 ‘trending’ sebab netizen tak puas hati?

KEMUNCULAN Program Latihan Khidmat Negara (PLKN) 3.0 yang akan dilaksanakan semula tidak lama lagi nyata menjadi bualan ramai pihak.

Mana tidaknya, pelbagai reaksi disuarakan orang ramai sebaik sahaja diumumkan kerajaan berhubung perkara itu.

Mungkin ada sebilangan rakyat Malaysia yang teruja dan tidak sabar melihat perubahan PLKN kali ini dijalankan setelah ia dimansuhkan pada 2018.

Namun, ada juga yang menzahirkan kebimbangan lebih-lebih lagi apabila mengetahui sasaran kali PLKN kali ini adalah belia berusia 16 sehingga 35 tahun.

Menjengah di aplikasi X, isu PLKN hangat menjadi ‘trending’ dengan ribuan hantaran dikongsi warga net berhubung pelaksanaan program berkenaan.

Rata-rata warga net kurang setuju dengan cadangan usia yang dibuka sehingga 35 tahun.

“Apa benda ni nak panggil pergi PLKN for people over 20?? Hello?? Dah start kerja kot. Govt nak bayar our salary ke? Nak bayar our commitments ke? Nak tolong jaga our kids ke? Siapa mangkuk kat govt yang pergi suggest this stupid thing? Otak tu ada tapi tak guna, baik buang je,” luah netizen.

“Betul gak. Yg umur 30 keatas ni nak sembang apa malam2 sebelum tido dengan budak2 umur 16 kalau kat kem PLKN tu? Tak blend woi. ‘Bro, pass kan ubat cholesterol tu jap’. Gitu ke?” tulis seorang lagi pengguna X.

“Pastu suami jatuh cinta dengan awek PLKN ah sudah,” luah netizen.

Dalam pada itu, ada juga yang menzahirkan kebimbangan sekiranya nama mereka terpilih dalam senarai menyertai PLKN 3.0.

“Aku ni macam nak tengah redha ja kalau kena pergi PLKN tu. Sebab cabutan bertuah memang aku takkan pernah ada luck nak dapat, tapi jenis cabutan sial macam ni selalunya nama aku selalu terselit. Soo…hmmmm,” ungkap warga maya.

“Dah boleh start doa banyak banyak supaya tak terpilih pergi PLKN,” tulis netizen.

Author

Diyana Rahip

View all posts

View all posts


Polis tahan lelaki disyaki bunuh jiran

KUALA LUMPUR: Seorang lelaki ditahan dipercayai memukul jirannya menggunakan topi keledar sehingga menyebabkan kematian di sebuah rumah pangsa di Damansara, Petaling Jaya pada Sabtu.

Ketua Polis Daerah Petaling Jaya, ACP Mohamad Fakhrudin Abdul Hamid berkata, lelaki berusia 26 tahun itu ditahan di sekitar Kota Damansara awal pagi tadi susulan laporan yang diterima pada 9.15 malam kelmarin.

Beliau berkata mangsa yang merupakan seorang lelaki berusia 45 tahun dan anggota Jabatan Sukarelawan Malaysia (Rela) sepenuh masa disahkan meninggal dunia di tempat kejadian.

Menurut Mohamad Fakhrudin, sebelum kejadian mangsa telah menegur suspek kerana mabuk ketika menaiki lif bersama dan setelah keluar dari lif, suspek bersama seorang lelaki terus mengejar mangsa hingga ke hadapan rumahnya.

“Siasatan awal mendapati mangsa telah dipukul di bahagian kepala dengan menggunakan topi keledar dan sebatang kayu di hadapan rumahnya. Polis merampas satu topi keledar, sebatang kayu dan satu pemetik api di tempat kejadian untuk siasatan lanjut,” katanya dalam kenyataan malam tadi.

Suspek direman hingga 14 Oktober bagi siasatan mengikut Seksyen 302 Kanun Keseksaan dan polis sedang giat mengesan lelaki yang dipercayai turut terlibat dalam kejadian itu.

Mohamad Fakhrudin meminta orang ramai yang mempunyai maklumat mengenai kejadian supaya menghubungi Pegawai Penyiasat ASP Mohd Hafizee Ismail di talian 013-3587571. – BERNAMA


Masa saya keluarkan dari ‘neraka dunia’, selera makan Bella bertambah – Saksi

CYBERJAYA: Baru-baru ini, salah seorang saksi bagi kes membabitkan remaja sindrom Down, Bella, berkongsi pengalamannya menjaga anak istimewa itu sewaktu di bilik saksi.

Menerusi perkongsian di Facebook miliknya, Zurianty Sudin, 39, yang merupakan saksi pertama kes Bella memaklumkan kepada umum bahawa Bella amat menggemari makanan yang disediakan kepadanya pada ketika itu.

Katanya, disebabkan Bella merupakan remaja sindrom Down, sukar untuk dia berasa kenyang namun akan berhenti makan apabila dia mula berasa penat.

“Masa saya keluarkan Bella dari ‘neraka dunia’ tu, sampai je hospital dia minta nurse di situ belikan nasi goreng dengan air sirap. Dia makan sampai habis, sebutir pun tak tinggal.

“Di mahkamah pun, kami sentiasa bawa bekalan makanan dan jajan untuk Bella. Sebab menunggu seharian, dalam bilik kecil aircond, mesti la lapaq je kan. Gambar ni masa Ramadan tahun lepas. Dia cakap dia puasa, tapi lapar nasi. Kena la mummy tahankan iman turun beli nasi,” tulisnya.

Kongsinya lagi, Bella merupakan seorang yang pembersih dan cermat sewaktu makan sehingga, tiada sebutir nasi keluar daripada bekas makanannya.

Dalam perkongsian itu, Zurianty turut berkata, adalah satu kerugian buat manusia jika gagal menyantuni anak syurga seperti Bella.

“Ada la time dia teringin specific food. Tapi bila kita kata beli lain kali. Sekarang, habiskan nasi ni dulu ye. Dia tidak pernah bantah dan makan dengan senang hati,” ujarnya.

Jelasnya, Bella tidak mempunyai memori indah bersama ibu bapanya dan lebih mengecewakan apabila ingatannya dipenuhi dengan detik hitam yang dilaluinya sebelum ini.

Dalam pada itu, Zurianty menyatakan pihaknya akan sedaya upaya membantu Bella keluar dari detik-detik hitam tersebut dan menyemai kasih sayang serta kebahagiaan di dunia.

Untuk rekod, Bella merupakan remaja sindrom Down yang menjadi mangsa penderaan di sebuah pusat kebajikan, Rumah Bonda yang turut membabitkan pengasasnya, Siti Bainun Ahd Razali.

Justeru, Siti Bainun diarah membela diri selepas pertuduhan mengabai dan menganiaya Bella sehingga menyebabkan luka teruk di sebuah kondominium di Wangsa Maju antara Februari dan Jun 2021.

Keputusan berhubung kes Bella ini akan diketahui pada 3 Mei 2023.

Oleh: AIN JAPRI (Pelatih USM)

Author

Media Variasi

View all posts

View all posts


Azam Baki sahkan Muhyiddin akan didakwa esok

PUTRAJAYA: Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki, mengesahkan bahawa Tan Sri Muhyiddin Yassin akan didakwa esok.

Bercakap kepada Bernama, Azam berkata, ketika ini bekas perdana menteri berkenaan masih lagi sedang diambil keterangan, selepas Pengerusi Perikatan Nasional itu tiba di Ibu Pejabat SPRM di sini, pada 11.15 pagi tadi.

Semalam, Ahli Parlimen Pagoh berkenaan menafikan dakwaan beliau ditahan SPRM ketika bermain golf di sebuah padang golf di Selangor, seperti dilaporkan beberapa portal media.

SPRM sebelum ini telah membekukan akaun parti Bersatu, dan beberapa individu termasuk Ketua Penerangan parti itu Datuk Wan Saiful Wan Jan dan Timbalan Ketua Bahagian Bersatu Segambut Adam Radlan Adam Muhammad, didakwa di mahkamah berkaitan projek Program Jana Ekonomi Pemerkasaan Kontraktor Bumiputera Berwibawa (Jana Wibawa).

Perkembangan siasatan kes berkenaan mendapat liputan ramai pengamal media tempatan dan asing, selain penyokong Muhyiddin yang berkumpul di luar bangunan SPRM sejak 7 pagi tadi. – BERNAMA


Program Keretapi Sarong perlu diperluas ke seluruh negara

KUALA LUMPUR: Program Keretapi Sarong perlu diperluaskan ke seluruh negara agar semua masyarakat dapat bersama-sama meraikan dan menyemarakkan lagi sambutan Hari Malaysia, pada masa akan datang.

Pengarah Bahagian Komunikasi Korporat Tourism Malaysia Zakaria Mohd Nani berkata program yang mempromosikan sarung busana asli itu sewajarnya memanfaatkan jajaran pengangkutan awam sedia ada di negara ini.

“Adalah lebih baik sekiranya program ini boleh dibawa ke luar dari ibu kota. Jadi, orang ramai tidak perlu melakukan perjalanan yang jauh untuk ke Kuala Lumpur bagi menyertainya.

“Contohnya, jajaran KTMB terdapat di seluruh negara. Jadi, dengan kerjasama yang ada, setiap stesen KTMB mungkin boleh sama-sama meraikan program ini,” katanya kepada Bernama, di sini hari ini.

Sebagai pembaharuan, tahun ini, program itu buat pertama kalinya juga berlangsung serentak di Ipoh, Perak yang diadakan di Stesen Keretapi Tanah Melayu Berhad (KTMB) Ipoh dengan kerjasama Kelab Sosial Ipoh.

Zakaria berkata program Keretapi Sarong diadakan bertujuan memperingati kelahiran Malaysia dengan meraikan busana, warisan, bandar raya dan negara dengan semangat patriotisme yang ditonjolkan.

“Secara tidak langsung, kita dapat lihat solidariti rakyat Malaysia dalam menyambut Hari Malaysia. Kita mahu mereka rasa bangga dengan negara sendiri,” katanya.

Sementara itu, lebih 5,000 peserta berbilang bangsa dan usia menyertai program Keretapi Sarong 2022 yang bertujuan menyemai semangat cintakan negara selari dengan sambutan Hari Malaysia 2022 di Pavilion, Bukit Bintang, hari ini.

Kali ini, program itu dimulakan serentak dari tujuh stesen yang terlibat iaitu Transit Aliran Ringan (LRT) Subang Jaya, LRT Ampang, LRT Gombak, Transit Aliran Massa (MRT) Bandar Utama, MRT Kajang, stesen KLIA Transit di KLIA dan Putrajaya serta stesen KTMB KL Sentral sebelum berkumpul di depan pusat beli-belah Pavillion, Bukit Bintang.

Memeriahkan lagi suasana, pelbagai nyanyian lagu patriotik dan tradisional turut dimainkan antaranya ‘Negaraku’, ‘Jalur Gemilang’, ‘Rasa Sayang’, ‘Dikir Puteri’, Enjit Enjit Semut’, ‘Lemak Manis’ dan ‘Anak Tupai’.

Bagaikan mengimbau kenangan lama, Keretapi Sarong 2022 yang membawakan tema ‘Retro Kuala Lumpur’ turut dimeriahkan dengan persembahan busana sarung, persembahan ‘flash mob’, tarian joget lambak serta alunan runut awal 60-70an.

Peserta Keretapi Sarong 2022, Mohd Faeez Harith, 32, dari Persatuan Penggiat Seni Alam Melayu menyifatkan program tahun ini lebih meriah selepas tergendala selama dua tahun akibat penularan COVID-19.

“Ini kali kedua saya sertai program ini selepas 2019. Dalam program ini, semua adalah sama tanpa mengira bangsa sekali gus menanamkan semangat patriotik dalam diri,” katanya.

Bagi pekerja swasta Rabiatul Adawiyah Abdul Rashid, 26, menyifatkan program tersebut sebagai simbolik perpaduan di antara kaum di dalam negara ini.

“Saya akui sangat teruja dengan program sebegini, bukan sahaja mereka berkumpul, berarak dan menyanyi bersama-tetapi ini juga peluang untuk ketengahkan semula pemakaian busana tradisi,” katanya.

Program Keretapi Sarong kendalian pertubuhan bukan kerajaan (NGO) LOCCO dimulakan sekitar 2014 membabitkan ribuan peserta menaiki pengangkutan awam dengan memakai kain sarung sama ada batik atau pelekat yang menjadi simbol kebudayaan dan warisan masyarakat berbilang kaum di Malaysia.

Pada tahun ini, selain Tourism Malaysia, program itu turut mendapat kerjasama Kementerian Pengangkutan dan agensi di bawah kementerian itu iaitu KTMB, Prasarana Berhad, MRT Corporation, ERL dan Malaysia Airports Holdings Berhad. – BERNAMA


CEO didakwa tipu urusan jual tapak Hoorrey x Fest Raya

KUALA LUMPUR: Seorang ketua pegawai eksekutif (CEO) sebuah syarikat pengurusan acara mengaku tidak bersalah di Mahkamah Majistret di sini hari ini atas pertuduhan menipu seorang wanita berhubung urusan penjualan tapak festival Hoorrey X Fest Raya, dua bulan lepas.

Muhammad Alif Hakim Jamal, 23, didakwa menipu Siti Wardina Basir dengan memperdayakannya dalam urusan penjualan gerai atau penyewaan tapak festival tersebut sehingga mendorong wanita itu menyerahkan RM1,500.

Tertuduh didakwa melakukan perbuatan itu di Pusat Dagangan Dunia Kuala Lumpur (WTCKL) di sini pada 2.34 pagi, 19 April lepas.

Pertuduhan mengikut Seksyen 420 Kanun Keseksaan yang memperuntukkan hukuman penjara maksimum 10 tahun dan sebat serta boleh dikenakan denda, jika sabit kesalahan.

Timbalan Pendakwa Raya Noraisyah Mohamed Zanyuin mencadangkan tertuduh diikat jamin RM5,000 dengan seorang penjamin.

Peguam Zamri Idrus memohon jaminan rendah atas alasan anak guamnya menghidap penyakit buah pinggang dan perlu melakukan dialisis tiga kali seminggu dengan kos RM1,050.

Majistret Marisqa Khalizan membenarkan tertuduh diikat jamin RM3,000 dengan seorang penjamin dan menetapkan 27 Julai ini untuk sebutan kes. – BERNAMA


Imigresen kutip RM3.5 bilion setakat 30 Ogos

PUTRAJAYA: Jabatan Imigresen Malaysia (JIM) mengutip RM3.5 bilion bagi hasil negara setakat 30 Ogos lepas berbanding RM2.5 bilion bagi tempoh sama tahun lepas, kata Ketua Pengarahnya Datuk Seri Khairul Dzaimee Daud.

Bercakap pada sidang media selepas menyertai Immigration Run 2022 di sini hari ini, beliau berkata hasil tersebut berjaya dicapai sebelum hujung tahun ini susulan pembukaan semula sempadan negara pada 1 April lepas.

Katanya levi pekerja asing menyumbang kutipan terbesar kepada jabatan itu dengan kemasukan 1.35 juta pekerja asing ke negara ini, diikuti pengeluaran serta pembaharuan Pasport Malaysia Antarabangsa dan kompaun yang dikenakan kepada individu yang melanggar undang-undang ditetapkan JIM.

“Pembukaan semula sempadan negara telah percepatkan JIM capai sasaran kutipan daripada jangkaan asal bagi sepanjang 2022. Ini kutipan hingga Ogos lepas, jadi (kutipan) untuk bulan akan datang (September hingga Disember) akan menjadi bonus.

“Dengan prestasi yang agak baik ini, saya harap Kementerian Kewangan boleh beri sedikit bonus kepada kakitangan JIM,” katanya.

Susulan prestasi kutipan itu, beliau tidak menolak kemungkinan JIM mampu mencapai kutipan RM4 bilion menjelang hujung tahun ini dengan pengenalan Program Visa Premium (PVIP) Malaysia.

PVIP dilancarkan Menteri Dalam Negeri Datuk Seri Hamzah Zainudin pada Khamis lepas yang bertujuan menarik minat hartawan global melabur serta menetap di negara ini bagi tempoh 20 tahun, dan akan dibuka untuk permohonan mulai 1 Okt ini.

Dalam perkembangan lain, Khairul Dzaimee berkata pihaknya memberikan kerjasama penuh kepada Jawatankuasa Siasatan yang ditubuhkan pada 7 Ogos lepas bagi menyiasat dakwaan insiden melibatkan seorang pegawai tinggi kerajaan dan pegawai Imigresen di Lapangan Terbang Antarabangsa Kuala Lumpur (KLIA).

Sehingga kini, katanya pegawai Imigresen KLIA telah memberikan kenyataan dan maklumat tambahan kepada jawatankuasa terbabit yang dipengerusikan Peguam Negara Tan Sri Idrus Harun bagi menyiasat insiden yang dilaporkan berlaku pada 3 Ogos lepas.

“Tidak banyak maklumat yang boleh saya berikan cuma apa yang saya boleh maklumkan adalah pegawai saya telah selesai memberikan keterangan dan bekalkan maklumat berkaitan kepada jawatankuasa berkenaan,” katanya.

Pada 3 Ogos lepas, seorang pegawai yang bertugas sebagai Ketua Operasi Imigresen di KLIA didakwa dimarahi di khalayak ramai kerana tiada pegawai Imigresen ditempatkan di kaunter bilik VIP sewaktu ketibaan pegawai tinggi kerajaan itu di bilik berkenaan.

Susulan dakwaan itu, Kabinet mengarahkan Ketua Setiausaha Negara Tan Sri Mohd Zuki Ali untuk menubuhkan jawatankuasa di peringkat dalaman bagi menyiasat insiden terbabit yang melibatkan Ketua Pengarah Perkhidmatan Awam Datuk Seri Mohd Shafiq Abdullah. – BERNAMA


Belanjawan 2024: PKS, mikro terima geran RM100 juta bagi pendigitalan

KUALA LUMPUR: Sejumlah RM100 juta disediakan bagi menyediakan geran pendigitalan sehingga RM5,000 untuk manfaat lebih 20,000 usahawan perusahaan kecil dan sederhana (PKS) dan pengusaha mikro.

Geran itu boleh digunakan untuk menaik taraf sistem jualan, inventori dan perakaunan digital.

Sejumlah RM900 juta dana pinjaman di bawah Bank Negara Malaysia (BNM) disediakan untuk menggalakkan syarikat PKS meningkatkan produktiviti perniagaan melalui automasi dan pendigitalan.

Sebanyak RM40 juta disediakan bagi melaksanakan Program Shop Malaysia Online untuk menggalakkan peniaga kecil, khususnya dalam bidang makanan untuk berniaga dari rumah.

Author

Nurul Ain Japri

View all posts

View all posts


Azalina hantar surat peletakan jawatan Penasihat Khas PM

KUALA LUMPUR: Ahli Parlimen Pengerang Datuk Seri Azalina Othman Said telah menghantar surat peletakan jawatan sebagai Penasihat Khas kepada Perdana Menteri (Undang-Undang dan Hak Asasi Manusia) bertarikh 29 Ogos lepas.

Pejabat Perdana Menteri dalam kenyataan hari ini memaklumkan Datuk Seri Ismail Sabri Yaakob telah menerima peletakan jawatan itu.

“Notis sebulan diberikan bertujuan menyelesaikan kerja-kerja yang berkaitan dengan kakitangan beliau namun dalam tempoh itu, Azalina tidak lagi bertugas di Pejabat Perdana Menteri kerana diberi cuti mulai 1 Sept hingga tamat notis pada akhir September,” menurut kenyataan itu.

Perdana Menteri menzahirkan penghargaan dan ucapan terima kasih atas perkhidmatan yang telah diberikan sepanjang tempoh beliau berkhidmat.

Azalina dilantik ke jawatan itu pada 2 Okt 2021. Sebelum itu pada 23 Ogos tahun sama, beliau meletak jawatan sebagai Timbalan Yang Dipertua Dewan Rakyat. – BERNAMA


Netizen bangga ramai berdiri hormat Negaraku di restoran

KUALA LUMPUR: Lagu Negaraku sebenarnya lambang penyatuan dan perpaduan rakyat berbilang kaum di Malaysia.

Susun kata lagu patriotik ciptaan Allahyarham Saiful Bahri ini malah menjadi bukti taat setia rakyat terhadap raja dan negara ini.

Alunan dan bait liriknya, berjaya meninggalkan kesan di jiwa rakyat Malaysia, sehingga boleh bangun berdiri tegak tanpa diminta tanda hormat.

Perasaan bercampur baur bangga, sebak dan merinding bulu roma setiap kali lagu ini dialunkan.

Sebuah video Tiktok menggunakan nama @asunta, telah menarik perhatian sehingga 60,000 tontonan pengguna akaun, sejak malam tadi, merekodkan suasana pelanggan di Restoran Ali Maju, yang sanggup berhenti makan sebentar, dan berdiri menyanyikan lagu kebangsaan itu.

Netizen rata-ratanya, bangga dengan tindakan pelanggan di restoran itu kerana menghormati lagu Negaraku.

Tidak kurang ada yang sebak dan berbangga, mendabik dada dengan mereka.

Ada juga yang memuji, seorang wanita yang berani menyarung tudung Jalur Gemilang, di khalayak ramai, dan berterima kasih kepada pendidik yang pernah mengajarkan lagu itu.

Lagu Negaraku itu sebenarnya dipasang oleh penganjur program Sambutan Ambang Merdeka 2022, di Restoran Ali Maju, Sri Rampai di sini, malam tadi.

MEDIA VARIASI berkesempatan melakukan tinjauan eksperimen sosial, dengan meminta pihak penganjur memasang lagu Negaraku dengan kebenaran pihak restoran, berkenaan.

Ia bertujuan bagi mendapatkan kepastian sama ada masih wujud semangat patriotisme dalam kalangan rakyat, atau sebaliknya.

Eksperimen ini dilakukan sebanyak tiga kali iaitu selang sejam sekali bermula jam 6 petang hingga jam 8 malam, lagu dimainkan ternyata reaksi yang sama diterima semua sesi.

Author

Fhatihah Zakinan

View all posts

View all posts


V Sivakumar arah siasat dakwaan ‘rider’ dizalimi syarikat penghantar makanan

KUALA LUMPUR: Menteri Sumber Manusia, V. Sivakumar telah mengarahkan siasatan dilakukan terhadap dakwaan seorang penghantar makanan yang dia dizalimi oleh sebuah syarikat perkhidmatan penghantaran makanan, yang tular baru-baru ini.

Menerusi hantaran di Twitter beliau, Sivakumar berkata pegawai kementerian itu akan menghubungi syarikat berkenaan untuk siasatan lanjut.

“Saya ambil maklum dan telah mengarahkan pegawai saya… untuk menyiasat dan selesaikan isu ini dengan segera,” katanya di Twitter pada Selasa.

Semalam, media melaporkan penghantar makanan berkenaan, Muhd Saifuddin Mustafa, 28, menzahirkan kekecewaan apabila mendakwa gaji yang diterimanya hanya RM500 dan bukan RM800 seperti yang sepatutnya.

Video luahan kekecewaan individu yang dimuat naik di aplikasi TikTok menggunakan akaun saifulxander tular baru-baru ini, mendapat lebih 900,000 tontonan, setakat ini. – BERNAMA


Tarikan baharu Langkawi, Eagle’s Nest Skywalk dijangka siap dua bulan lagi

Menteri Besar Kedah, Datuk Seri Muhammad Sanusi Md Nor berkata, projek tersebut yang dimulakan pada 2019 sebelum ini menghadapi pelbagai cabaran termasuk tempoh pandemik COVID-19 yang menyebabkan kerja-kerja pembinaannya ditangguhkan.

“Namun kini kerja-kerja pembinaan sudah menghampiri 100 peratus, jadi saya mengucapkan tahiah kepada MBI Kedah (Perbadanan Menteri Besar Kedah) dan syarikat Baron Group yang terbabit dalam projek ini yang telah berusaha dari peringkat awal sehinggalah ke tahap ini.

“Projek ini adalah 100 peratus diilhamkan, direka bentuk dan pembinaannya oleh anak-anak tempatan sekali gus membuktikan anak-anak Kedah ini berupaya membangunkan projek ikonik yang bertaraf dunia,” katanya ketika berucap pada majlis praperasmian Eagle’s Nest Skywalk Langkawi di sini hari ini.

Terletak di puncak Gunung Machinchang pada ketinggian 645 meter dari aras laut, Muhammad Sanusi berkata pembinaan Eagle’s Nest Skywalk yang menelan kos RM30 juta direka bentuk dengan mengambil ilham daripada ikon Langkawi iaitu burung helang.

Katanya, Eagle’s Nest Skywalk yang memiliki dek langit sepanjang 38 meter dan merupakan ‘free standing skywalk‘ terpanjang di dunia dijangka berupaya menarik lebih ramai pelancong ke pulau bebas cukai tersebut.

Sementara itu, Muhammad Sanusi berkata, penglibatan syarikat berkaitan kerajaan (GLC) negeri seperti MBI Kedah bersama-sama syarikat swasta dalam projek pembangunan di negeri ini penting khususnya untuk industri pelancongan.

Katanya, jalinan kerjasama GLC bersama penggerak industri khususnya di pulau peranginan ini dapat mengembangkan lagi potensi pembangunan ekonomi dan pelancongan di Kedah.

“Saya berharap projek-projek baharu yang lain akan terus dibangunkan dan mampu memberikan impak yang positif seterusnya limpahan ekonomi yang dapat dinikmati oleh penduduk Langkawi Permata Kedah yang kita cintai ini,” katanya. – BERNAMA


Peniaga, penjaja kecil diingatkan jangan salah guna lesen PBT – Nga

Nga berkata, selaras dengan prinsip dan komitmen Perdana Menteri, Datuk Seri Anwar Ibrahim yang mahu membela nasib penjaja dan peniaga kecil tempatan di bawah Dewan Bandaraya Kuala Lumpur (DBKL), PBT yang lain di seluruh negara juga akan menyusuli langkah berkenaan.

“Kita sambut baik prinsip dan komited Perdana Menteri itu, justeru semua pihak diingatkan tidak menyalahgunakan lesen PBT, jika ada yang menyewakan (lesen) kepada warga asing, penguatkuasaan tindakan undang-undang akan dijalankan,” katanya kepada pemberita selepas merasmikan Program Kemampanan Komuniti Bandar: Fiesta Teluk Intan, Komuniti Bandar Dekat Dihati di sini hari ini.

Khamis lepas, Datuk Seri Anwar Ibrahim menegaskan bahawa DBKL akan menarik balik lesen perniagaan penjaja yang memberikan lesen berkenaan kepada pihak lain, termasuk warga asing.

Anwar berkata, pihaknya bersama DBKL sedang merangka kaedah bagi memastikan peraturan itu dipatuhi, dalam memastikan ia memberi manfaat kepada peniaga tempatan. – BERNAMA


Rundingan hanya sah apabila diputuskan oleh kepimpinan UMNO – Ismail Sabri

KUALA LUMPUR: Perdana Menteri Datuk Seri Ismail Sabri Yaakob menegaskan bahawa setiap rundingan yang melibatkan UMNO hanya akan dianggap sah apabila ia diputuskan oleh pucuk pimpinan parti.

Beliau yang juga Naib Presiden UMNO berkata sebarang rundingan perlu dijalankan secara ‘terang’ dan mengikut dasar parti.

“Parti mesti memutuskan siapa wakil parti yang sah untuk berunding dan sebagainya. Kalau pergi sendiri-sendiri tidak boleh dianggap sebagai mewakili parti.

“Apa pun rundingan yang nak dijalankan mesti secara rasmi dan diputuskan UMNO sendiri… kalau rundingan-rundingan lain tu mungkin pertemuan yang dianggap tidak rasmi, tidak akan menjadi keputusanlah kepada UMNO,” katanya selepas merasmikan Pameran Halal Antarabangsa Malaysia (MIHAS) 2022 di Pusat Pameran dan Perdagangan Antarabangsa Malaysia (MITEC) di sini hari ini.

Ismail Sabri diminta mengulas mengenai dakwaan seorang pemimpin PAS mengenai rundingan sulit membabitkan pemimpin tertentu dalam UMNO dan PAS yang menyentuh keperluan satu lawan satu antara mereka dan Pakatan Harapan (PH) pada Pilihan Raya Umum ke-15 (PRU15).

Mursyidul Am PAS Hashim Jasin dilaporkan berkata parti itu, yang merupakan komponen dalam Perikatan Nasional (PN), mahu UMNO tahu bahawa musuh utama pada PRU15 kelak adalah PH dan bukannya Bersatu.

Mengenai cadangan PAS untuk mengadakan rundingan mengenai 27 kerusi kritikal Parlimen pada PRU15, Ismail Sabri berkata cadangan itu boleh dibawa ke mesyuarat Majlis Tertinggi UMNO untuk dibincangkan dan jika bersetuju boleh melantik wakil untuk mengadakan rundingan.

Sebelum ini, PAS dalam Muktamar di Kedah berharap rundingan dengan BN boleh diadakan bagi membincangkan perkara yang melibatkan 27 kerusi kritikal bagi peringkat Parlimen pada PRU15.

Timbalan Presiden PAS Datuk Seri Tuan Ibrahim Tuan Man dilaporkan berkata PAS masih terbuka untuk berunding dengan BN terutama dalam memuktamadkan pembahagian kerusi untuk berdepan PRU15 demi penyatuan ummah. – BERNAMA


Influencer Kaka lapor polis diugut, diancam isu madrasah

AMPANG: Seorang influencer TikTokers terkenal, Kaka tampil membuat laporan polis berhubung ugutan dan ancaman keselamatan berhubung isu madrasah yang dibincangkannya baru-baru ini.

Kaka berkata ugutan itu diterima pada 27 September kira-kira jam 12.30 malam ketika sedang membincangkan topik viral mengenai penderaan terhadap bekas penghuni madrasah.

“Dia melakukan provokasi berbaur ugutan. Ugutan itu dilakukan secara terbuka disaksikan oleh hampir 700 pengguna TikTok yang sedang bersiaran langsung dengan saya, di mana dia mengatakan begini – Kaka kau hati-hati, aku akan pastikan orang-orang dalam madrasah ini cari kau sampai dapat.”

“Kenyataan dia telah mendatangkan ketakutan dan kebimbangan awam dan diri saya, rata-rata pengikut TikTok beri komen kenyataan itu satu ugutan,” katanya kepada MEDIA VARIASI.

Menurut laporan Kaka, pada 29 September 2022, seorang presiden pertubuhan telah membuat amaran terbuka kepadanya di hadapan pengamal media dengan kenyataan, “Kaka dalam perhatian sekarang, kumpul budak-budak bermasalah, budak-budak saya yang lari pun dia viralkan”.

“Ia berikutan penampilan saya membantu mangsa-mangsa penderaan.”

“Jika mereka katakan mereka adalah tentera Allah, tetapi tidak mengapa kerana saya hanya hamba Allah dan jika mereka rasa mereka lebih besar, mereka lupa dengan saya ada lagi lebih besar, saya ada Allah.

“Dan jika tak nampak lagi live saya selepas ini, ataupun kandungan saya selepas ini, saya rasa korang semua sudah tahu, apa yang berlaku terhadap saya.

“Apapun doakan untuk saya, dan doakan saya tetap teruskan perjuangan saya untuk kebenaran,” katanya.

Author

Tun Puteh Wanti

View all posts

View all posts


Kes dadah: Ismahalil bebas atau bela diri diketahui 27 Feb

KUALA LUMPUR: Keputusan sama ada penyampai radio, Ismahalil Hamzah dipanggil untuk membela diri atau dibebaskan atas pertuduhan mengedar dadah jenis kanabis dua tahun lepas, akan diketahui 27 Februari ini di Mahkamah Tinggi di sini.

Sekiranya keputusan mahkamah memihak kepada pihak pendakwaan yang berpendapat wujud kes prima facie terhadap Ismahalil, maka dia akan dipanggil membela diri manakala jika sebaliknya, lelaki itu dilepas dan dibebaskan.

Peguam Adi Zulkarnain Zulkafli yang mewakili tertuduh ketika dihubungi hari ini mengesahkan tarikh keputusan itu dan memaklumkan Hakim Datuk Muhammad Jamil Hussin dijadual membacakan keputusan pada akhir kes pendakwaan itu pukul 9 pagi.

“Sebelum ini, perbicaraan berlangsung pada 19, 20 dan 31 Oktober 2022, kemudian bersambung pada 3 dan 9 Januari lepas. Seramai lima saksi pendakwaan memberi keterangan di mahkamah,” kata peguam itu.

Menurut peguam, mahkamah juga menetapkan 9 Februari ini untuk pihak pendakwaan dan pembelaan memfailkan hujahan bertulis.

Ismahalil, 49, mengaku tidak bersalah atas dakwaan mengedar dadah jenis kanabis anggaran berat 374.6 gram di sebuah rumah di Jalan Semarak, Wangsa Maju di sini, pada 5.35 petang, 27 Ogos 2021.

Dia dituduh mengikut Seksyen 39B(1)(A) Akta Dadah Berbahaya 1952 dan boleh dihukum di bawah Seksyen 39B(2) akta sama yang memperuntukkan hukuman mati, jika sabit kesalahan. – BERNAMA


Anwar tegaskan tiada masalah dedahkan harta

KUALA LUMPUR: Perdana Menteri Datuk Seri Anwar Ibrahim menyatakan beliau tiada masalah untuk mendedahkan segala hartanya yang didakwa diraih ketika menjadi Timbalan Perdana Menteri, seperti yang diminta oleh Tun Dr Mahathir Mohamad.

Malah Ahli Parlimen Tambun itu menegaskan beliau adalah antara individu yang telah mengisytiharkan hartanya baru-baru ini bagi membuktikan ketelusan kepada rakyat.

“Saya antara orang yang isytihar harta, yang tidak dia (Tun Mahathir). Baru-baru ini pun, saya telah isytiharkan harga rumah berharga RM11 juta di Segambut.

“Jadi itu bukan rahsia, itu sudah diketahui umum,” katanya ketika ditemui pemberita selepas menghadiri Malaysia MADANI di Dataran Merdeka, KL hari ini.

Isnin lepas, Dr Mahathir bukan sahaja mencabar Anwar mendedahkan segala hartanya itu malah mendakwa pengerusi Pakatan Harapan itu sebagai seorang daripada pemimpin lama yang turut dituduh membantu kroni. – BERNAMA


3,919 peniaga aktif guna e-dompet seluruh negara – Rosol

Timbalan Menteri Perdagangan Dalam Negeri dan Hal Ehwal Pengguna (KPDNHEP) Datuk Rosol Wahid berkata petanda positif itu menunjukkan peniaga telah mula menerima transaksi tanpa tunai kerana ia lebih selamat dan cepat.

“Berdasarkan rekod Jabatan Perangkaan Malaysia, pendapatan transaksi e-dagang melonjak hingga 30 peratus iaitu bersamaan RM254.6 bilion pada suku pertama 2021.

“Negara-negara di rantau Asia Tenggara kini sedang berada pada puncak fasa revolusi kewangan dengan kira-kira 49 peratus daripada penduduk bandar telah pun mengaplikasikan perkhidmatan e-dompet, dan jumlah ini diunjur mencecah 84 peratus menjelang 2025,” katanya kepada pemberita selepas merasmikan Program Inisiatif Pendigitalan Sektor Peruncitan (ReDI) Peringkat Negeri Perlis malam tadi.

Turut hadir Pengarah Sekretariat Perdagangan Pengedaran dan Industri Perkhidmatan Muhamad Hanif  Asa’ari, Timbalan Setiausaha Kerajaan (Pengurusan) Negeri Perlis Dr Faizal Kamarudin dan Pengarah KPDNHEP Perlis Norazah Jaapar.

Rosol berkata penggunaan e-dompet di negara telah meningkat sebanyak 131 peratus kepada melebihi 600 juta transaksi pada 2020 berbanding tahun sebelumnya.

“Menurut Laporan Paynett 2022 yang dikeluarkan baru-baru ini, peratusan rakyat Malaysia menggunakan wang tunai untuk pembayaran telah menurun kepada 11 peratus iaitu 78 peratus berbanding sebelum pandemik iaitu 89 peratus.

“Statistik ini menunjukkan bahawa digitalisasi pembayaran secara tanpa tunai telah mula diterima pakai dan dijangka menjadi budaya rakyat dalam tempoh akan datang,” katanya.

Rosol  berkata setakat ini seramai 200 peniaga di Perlis telah menguna e-dompet dan berharap jumlah itu akan bertambah. – BERNAMA


Pan-gon minta maaf gagal baham Tajikistan

PENGENDALI Harimau Malaya, Kim Pan-gon memohon maaf susulan kekalahan kepada Tajikistan dalam perlawanan akhir Pestabola Merdeka di Stadium Nasional Bukit Jalil pada Selasa.

Menurut Pan-gon, beliau memahami kekecewaan setiap penyokong negara, namun menegaskan para pemain sudah memberikan yang terbaik.

Bagaimanapun, beliau menegaskan Harimau Malaya tidak akan berputus asa dan akan terus memandang kehadapan.

“Minta maaf kepada rakyat Malaysia yang mengharapkan kami menjadi juara.

“Tetapi, kami gagal memberikannya. Saya minta maaf.

“Saya masih berbangga dengan pemain. Mereka bermain dengan pasukan ke-110 dunia dan mampu memberikan saingan serta tekanan kepada mereka dalam perlawanan ini,” katanya dalam sidang akhbar selepas perlawanan.

Skuad negara yang berada di ranking ke-134 dunia terpaksa akur dengan kualiti yang dimiliki Tajikistan selepas tewas 0-2 di Stadium Nasional, Bukit Jalil.

Dalam perlawanan itu, gol Tajikistan dijaringkan oleh Soirov Rustam pada minit ke-44 dan Samiev Shahrom pada minit ke-88.

Ia menjadi kejuaraan Pestabola Merdeka pertama buat Tajikistan dalam penampilan sulung mereka pada kejohanan ini.

Untuk rekod, kejohanan Pestabola Merdeka dianjurkan semula tahun ini selepas kali terakhir diadakan pada 2013. – Sinar Harian

Author

Media Variasi

View all posts

View all posts


Syor letak SPRM di bawah Parlimen dibangkit di Dewan Rakyat hari ini

KUALA LUMPUR: Persoalan sama ada kerajaan bercadang untuk meletakkan Suruhanjaya Pencegahan Rasuah Malaysia (SPRM) di bawah bidang kuasa Parlimen antara yang dibangkitkan di Dewan Rakyat, hari ini.

Menurut Aturan Urusan Mesyuarat di laman rasmi Parlimen, Datuk Mas Ermieyati Samsudin (PN-Masjid Tanah) meminta Perdana Menteri menyatakan kesediaan kerajaan melaksanakan syor daripada Transparency International Malaysia (TI-M) supaya SPRM diletakkan di bawah bidang kuasa Parlimen dan bukan lagi di bawah Jabatan Perdana Menteri.

Soalan itu dikemukakan pada sesi Waktu Pertanyaan-Pertanyaan Menteri (MQT) dengan Mas Ermieyati berkata, tindakan itu bagi memastikan proses semak dan imbang agensi itu lebih bebas dan telus sekali gus meningkatkan tahap kepercayaan dan keyakinan masyarakat terhadap SPRM.

Usai sesi itu, mesyuarat diteruskan dengan sesi Pertanyaan-pertanyaan Bagi Jawab Lisan dengan Khairil Nizam Khirudin (PN-Jerantut) meminta Perdana Menteri menyatakan strategi dan solusi kementerian untuk menangani kos haji dan umrah yang melonjak kebelakangan ini.

Turut dijangka menjadi tumpuan adalah pertanyaan Datuk Wan Saiful Wan Jan (PN-Tasek Gelugor) yang meminta Menteri Perdagangan Dalam Negeri dan Kos Sara Hidup menyatakan tindakan yang telah diambil untuk mewujudkan lebih banyak persaingan dalam industri yang dikaitkan dengan kartel atau monopoli seperti simen, ayam, telur, gula dan lain-lain.

Sementara itu, Wong Shu Qi (PH-Kluang) mengemukakan soalan kepada Perdana Menteri mengenai jumlah yang dibelanjakan untuk operasi penyelamatan banjir, bantuan kewangan kepada mangsa serta perbelanjaan lain secara terperinci ketika bencana itu berlaku bagi 2022.

Selesai sesi itu, persidangan Dewan Rakyat akan diteruskan dengan perbahasan dan penggulungan Rang Undang-Undang Perbekalan 2023 di peringkat jawatankuasa. – BERNAMA


UNDIAN

Bahang PRU15 semakin terasa. Siapakah agaknya tokoh yang sesuai menjadi Perdana Menteri Malaysia yang ke-10?

Anwar Ibrahim (78%, 7 Votes)
Ismail Sabri Yaakob (11%, 1 Votes)
Shafie Apdal (11%, 1 Votes)
Ahmad Zahid Hamidi (0%, 0 Votes)
Muhyiddin Yassin (0%, 0 Votes)

Total Voters: 9

Author

Admin-MV

View all posts

View all posts


PRU15: Wan Azizah bertanding di Parlimen Bandar Tun Razak

AMPANG: Pengerusi Penasihat Parti Keadilan Rakyat (PKR), Datuk Seri Dr Wan Azizah akan bertanding di Parlimen Bandar Tun Razak, Kuala Lumpur pada Pilihan Raya Umum ke-15.

Pengumumuman itu dibuat pada Malam Pengumuman Calon PKR di Padang Majlis Perbandaran Ampang Jaya, Taman Kosas, Ampang di sini, malam ini.

Untuk rekod, PKR menyandang kerusi Bandar Tun Razak sejak tahun 2008 yang dimenangi Allahyarham Tan Sri Abdul Khalid Ibrahim dan seterusnya dilantik sebagai Menteri Besar Selangor.

Abdul Khalid dipecat PKR pada tahun 2014 selepas enggan melepaskan jawatan Menteri Besar kepada Dr Wan Azizah melalui krisis politik yang dikenali Langkah Kajang.

Pada PRU14 lalu, PKR mencalonkan Datuk Kamaruddin Jaffar untuk kerusi Bandar Tun Razak dengan memenangi majoriti yang besar lebih 20,000 undi menewaskan BN dan PAS dalam saingan tiga penjuru.

Author

Mohamad Fitri Hazim Hazam

View all posts

View all posts


Anwar ingatkan Hadi jaga kata, jangan singgung kedudukan raja Melayu

CYBERJAYA: Perdana Menteri, Datuk Seri Anwar Ibrahim mengingatkan Presiden PAS, Tan Sri Abdul Hadi Awang supaya tidak sekali-kali menyinggung kedudukan raja-raja Melayu.

Katanya, Abdul Hadi harus menjaga kata khususnya dalam isu membabitkan soal agama Islam kerana kuasa agama itu adalah di bawah bidang kuasa agama negeri-negeri dan raja-raja Melayu khususnya berkaitan isu larangan ahli-ahli politik berceramah agama di masjid-masjid dan surau-surau.

“Saya cuma nak ingatkan dalam kenyataan-kenyataan dia (Abdul Hadi) harus jaga supaya jangan menyinggung kedudukan raja-raja Melayu, kalau dibicara Perlembagaan Persekutuan sekali pun ada juga kaedah dia.

“Ini soal kebenaran di masjid, ini terpakai untuk semua. Termasuk Perdana Menteri. Kalau saya memilih untuk bersyarah rasmi masjid itu harus keluar kerana itu kuasa agama di negeri itu di bawah raja-raja, jadi kena faham,” katanya seperti dilapor Utusan.

Belia berkata demikian selepas menghadiri majlis perhimpunan bulanan Kementerian Kewangan di Putrajaya, hari ini.

Terdahulu, Abdul Hadi menegaskan bukan menjadi satu kesalahan untuk ahli politik memberikan kuliah atau ceramah agama di seluruh masjid serta surau-surau, sebaliknya, adalah menjadi satu kewajipan untuk pemimpin bercakap mengenai politik Islam.

Perkara itu diulas susulan larangan terhadap semua ahli politik termasuk Ahli Parlimen, ahli Dewan Undangan Negeri (ADUN) serta ahli Dewan Negara memberikan kuliah atau ceramah agama di seluruh masjid serta surau di Terengganu, termasuk khutbah Jumaat.

Yang Dipertua Majlis Agama Islam dan Adat Melayu (Maidam) Terengganu, Shaikh Harun Shaikh Ismail dalam satu kenyataan berkata, larangan tersebut dibuat agar semua tempat ibadat umat Islam di negeri itu tidak disalahgunakan untuk tujuan politik kepartian.

Menurut Shaikh Harun, arahan larangan itu dikeluarkan ekoran Sultan Terengganu, Sultan Mizan Zainal Abidin berdukacita apabila ada ahli politik tertentu mengajar agama atau menjadi khatib dan imam solat tanpa kebenaran pihak berkuasa.

Bagaimanapun, menurut Shaikh Harun, pengecualian diberikan kepada pemegang tauliah mengajar atau dengan kebenaran daripada Maidam Terengganu.

Author

Diyana Rahip

View all posts

View all posts


Polis kesan pembuli jalananan guna batu bata di Kepong

KUALA LUMPUR: Polis Kuala Lumpur sedang mengesan seorang lelaki dipercayai pembuli jalanan di persimpangan lampu isyarat Jalan Metro 1, Metro Prima, Kepong di sini.

Ibu Pejabat Polis Kontinjen Kuala Lumpur menerusi kenyataan di Facebook rasminya malam tadi memohon sesiapa yang terlibat dalam insiden itu tampil membuat laporan di mana-mana balai polis berdekatan bagi memastikan siasatan secara terperinci dapat dijalankan.

Selain itu, mereka boleh menghubungi Balai Polis Kepong di talian 03-6274 2312 dan Bilik Gerakan Ibu Pejabat Polis Daerah Sentul di talian 03-4048 2222.

Pada Ahad tular di media sosial tindakan seorang lelaki mengetuk cermin sebuah kereta menggunakan bongkah batu bata dan memarahi pemandunya dengan kata-kata kesat. – BERNAMA


Kos haji: Kerajaan akan bincang dengan pengendali hotel di Makkah, Madinah

PUTRAJAYA: Kerajaan Malaysia dan Lembaga Tabung Haji (TH) akan mengadakan perbincangan dengan pengendali hotel di Makkah dan Madinah dalam masa terdekat berhubung kadar bilik penginapan dalam usaha mengawal atau mengurangkan kos menunaikan ibadah haji tahun ini.

Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar berkata, kenaikan kadar hotel di Makkah dan Madinah adalah di luar kawalan kerajaan Arab Saudi dan perkara berkenaan dimaklumkan Menteri Haji dan Umrah Arab Saudi Dr Tawfiq Fawzan Al-Rabia kepadanya baru-baru ini.

“Beliau (Tawfiq Fawzan) berkata itu (kadar hotel) di luar kawalan beliau, dan (kita) kena tanya kepada pemilik-pemilik hotel di sana,” katanya kepada media selepas Pengumuman Prestasi Kutipan dan Agihan Zakat Wilayah Persekutuan Bagi Tahun 2022, di sini hari ini.

Pada 16 Januari lepas, media melaporkan kos menunaikan haji secara muassasah tahun ini dijangka meningkat kepada lebih RM31,000, peningkatan kira-kira RM2,368 berbanding RM28,632 kos sebenar setiap jemaah pada musim lepas.

Ditanya kenaikan kos umrah sehingga RM10,000 ketika ini berbanding kira-kira RM7,000 sebelum ini, Mohd Na’im berkata perkara itu berkemungkinan turut disumbangkan oleh kenaikan kadar hotel di Arab Saudi.

Sehubungan itu, beliau menyarankan Kementerian Pelancongan, Seni dan Budaya (MOTAC), yang terlibat dalam kawal selia umrah, untuk mengadakan perbincangan dengan pengendali hotel di Arab Saudi berkenaan kadar penginapan di sana. – BERNAMA


BAM berhasrat bawa masuk pakar psikologi

KUALA LUMPUR: Persatuan Badminton Malaysia (BAM) berharap dapat membawa masuk pakar psikologi dalam usaha meningkatkan kekuatan mental pemain ketika beraksi di bawah tekanan yang hebat di gelanggang.

Pengarah Prestasi Tinggi BAM, Dr Tim Jones berkata, adalah penting untuk menambah pakar psikologi dalaman kerana individu terbabit boleh membantu 80 pemain senior serta melengkapkan khidmat pakar daripada Institut Sukan Negara (ISN) pada masa ini.

“Sudah tentu dalam perancangan saya untuk ada seorang (pakar psikologi), tetapi saya perlu mendapatkan kelulusan bajet dahulu.

“Walaupun pada masa ini kita menggunakan pakar psikologi daripada ISN tetapi bagi saya, saya ingin memperkuatkannya kerana kita ada ramai pemain, jadi saya fikir bagus mempunyai seorang lagi untuk membantu,” katanya kepada pemberita selepas mengadakan pertemuan dengan Majlis Sukan Negara (MSN) hari ini.

Baru-baru ini, Pengarah Kejurulatihan Beregu BAM Rexy Mainaky menggesa pemain beregu lelaki supaya membuang ‘sindrom’ kalah dalam separuh akhir dan final sesuatu kejohanan.

Bingung dengan persembahan ditonjolkan atlet itu, Rexy berkata wakil negara terutamanya gandingan nombor satu negara Aaron Chia-Soh Wooi Yik mampu menewaskan pemain terbaik pada peringkat awal pertandingan, namun sering tersingkir apabila mara ke separuh akhir.

Jones juga berpendapat bahawa seorang pakar psikologi sudah mencukupi dalam BAM selagi individu berkenaan dapat menyesuaikan diri dan boleh berkomunikasi dengan baik bersama pemain.

Mengenai perkembangan lain, Jones mengesahkan jurulatih perseorangan wanita yang baru dilantik James Chua akan memulakan latihan dengan pemain minggu depan berikutan bekas ketua jurulatih Indra Wijaya meninggalkan BAM untuk melatih jaguh perseorangan lelaki Malaysia Lee Zii Jia yang kini pemain profesional negara.

Dalam pada itu, Jones berkata mereka kini dalam fasa akhir melengkapkan proses pengambilan jurulatih beregu yang baharu bagi mengisi kekosongan jawatan jurulatih beregu lelaki dan beregu campuran yang sebelum ini masing-masing dipegang oleh Flandy Limpele dan Paulus Firman.

“Kami memberi jaminan sesiapa yang dipilih akan menjadi pilihan yang baik dan pastinya membantu kita meraih pingat pada Sukan Olimpik 2024 di Paris nanti,” katanya.

Pada 1 April lepas, Flandy membuat keputusan mengejut meninggalkan BAM apabila tidak menyambung kontrak selepas dua tahun manakala sebulan kemudian, Paulus meletakkan jawatan untuk meluangkan masa bersama keluarga.

Sementara itu, Setiausaha Agung BAM, Datuk Kenny Goh berkata, mereka akan meneruskan tradisi menghantar skuad remaja bagi mewakili negara ke Sukan SEA 2023 di Kemboja yang dijadualkan berlangsung dari 5 hingga 16 Mei.

Ditanya sama ada BAM berhasrat menurunkan pemain yang pernah beraksi pada Sukan SEA di Hanoi, Vietnam Mei lepas, Kenny berkata beliau akan menyerahkan perkara itu kepada Jones, Rexy dan Pengarah Kejurulatihan Perseorangan BAM Wong Choong Hann kerana temasya itu mungkin bertembung dengan kejohanan Piala Sudirman 2023 di Suzhou, China. – BERNAMA


Pemuda hilang di sungai ditemukan lemas

KUANTAN: Seorang pemuda yang dilaporkan hilang sejak dua hari lepas di sungai berhampiran Masjid Lama Kampung Batu Bor, Bera ditemukan lemas pagi ini.

Penolong Pengarah Operasi Jabatan Bomba dan Penyelamat Malaysia (JBPM) Pahang, Ismail Abdul Ghani berkata, mayat Faizal Akmal Fikri Mohd Fauzi, 19, ditemukan pada 10.44 pagi oleh Unit Anjing Pengesan (K9) bomba yang terlibat dalam operasi mencari dan menyelamat.

“Mangsa ditemukan terapung kira-kira satu kilometer dari lokasi kejadian dan mayat diserahkan kepada polis untuk tindakan lanjut,” katanya ketika dihubungi.

Media sebelum ini melaporkan Faizal Akmal Fikri yang beralamat di Kampung Bukit Lada, Temerloh, dikhuatiri lemas selepas dilaporkan hilang ketika mandi di sungai berkenaan pada Sabtu.

Mangsa dikatakan ke sungai itu menunggang motosikal berseorangan dan barangan peribadinya turut ditemukan di lokasi kejadian. – BERNAMA


Rohana pulangkan AS$10 juta, aset 1MDB kepada kerajaan

Menurut sumber Suruhanjaya Pencegahan Rasuah Malaysia (SPRM), kesemua wang termasuk aset terbabit dipulangkan kepada kerajaan pada tahun lepas selepas siasatan suruhanjaya itu selesai.

Sumber itu memaklumkan siasatan mendapati Rohana tidak mempunyai pengetahuan tentang sumber dana dikaitkan dengan penyelewengan dana 1MDB yang dihantar oleh bekas rakan kongsi Goldman Sachs Inc, Tim Leissner.

“Sehubungan itu, Rohana telah memulangkan keseluruhan jumlah wang dan aset tersebut secara sukarela kepada Kerajaan Malaysia.

“Oleh demikian, siasatan membabitkan Rohana berkaitan dengan dana 1MDB selesai dan tiada tindakan undang-undang susulan terhadapnya,” menurut sumber itu.

Ketua Pesuruhjaya SPRM Tan Sri Azam Baki ketika dihubungi mengesahkan pemulangan wang AS$10 juta tersebut.

Pada 7 Mac lepas, Azam berkata sehingga kini jumlah keseluruhan aset 1MDB yang berjaya dikembalikan  adalah sebanyak RM28.93 bilion iaitu kira-kira 70 peratus. – BERNAMA


BAM yakin Misbun mampu perbaiki prestasi skuad remaja

KUALA LUMPUR: Persatuan Badminton Malaysia (BAM) yakin dengan kemampuan Pengarah Pembangunan Remaja Datuk Misbun Sibek untuk memperbaiki prestasi skuad remaja, selepas prestasi kurang memberangsangkan pada Kejohanan Remaja Dunia BWF 2022 di Santander, Sepanyol baru-baru ini.

Setiausaha Agung BAM Datuk Kenny Goh, bagaimanapun, berkata Misbun perlu membentangkan rancangan terperinci secepat mungkin bagi mengukuhkan bahagian kejurulatihan dan program latihan untuk pemain remaja.

“Pastinya beliau sendiri akan melakukan pascanilai yang menyeluruh dan melihat aspek yang perlu beliau perbaiki.

“Kami akan memberi beliau peluang untuk melakukan apa yang perlu. Beliau perlu berbincang dengan semua badan berkaitan termasuk pihak sains sukan dan pentadbir dan hasilkan rancangan,” katanya kepada pemberita pada sesi latihan di sini hari ini.

Buat pertama kali, tiada pemain kebangsaan yang layak ke suku akhir bagi acara perseorangan di kejohanan remaja dunia dan pasukan negara hanya menduduki tempat kesembilan bagi acara berpasukan campuran.

Sebelum ini, Malaysia hanya pernah sekali pulang dengan tangan kosong iaitu pada edisi 2019 di Kazan, Rusia.

Sementara itu, Kenny berkata pemain profesional perlu membuktikan kemampuan mereka dalam sebarang kejohanan terlebih dahulu sebelum dipanggil berlatih bersama pasukan kebangsaan di Akademi Badminton Malaysia (ABM), Bukit Kiara, di sini.

“Kami pernah mengeluarkan pemain (daripada latihan di ABM) sebelum ini, namun selepas itu jika mereka tunjukkan potensi kami akan panggil semula,” katanya.

Sebelum ini, Pengarah Prestasi Tinggi BAM, Dr Tim Jones berkata, keputusan untuk membenarkan pemain profesional berlatih bersama skuad kebangsaan di ABM dijangka diumum tidak lama lagi.

Sementara itu, Kenny memaklumkan pemain yang akan mewakili negara di Jelajah Dunia Akhir BWF pada 14-18 Dis di Guangzhou dikehendaki menjalani kuarantin di Bangkok, Thailand selama tiga hari sebelum dibenarkan memasuki China.

Bagaimanapun, beliau berkata BAM akan memutuskan sama ada akan menghantar pemain atau tidak ke kejohanan itu selepas mesyuarat majlis BWF di sini minggu ini.

Pemain BAM yang telah layak adalah juara beregu lelaki dunia Aaron Chia-Soh Wooi Yik dan beregu wanita Pearly Tan-M. Thinaah. – BERNAMA


Tiada unsur kroni dalam pembelian Rumah Selangorku – Rodziah

SHAH ALAM: Kerajaan Selangor hari ini menafikan dakwaan wujudnya unsur kroni berkaitan pembelian rumah pertama Rumah Selangorku.

Pengerusi Jawatankuasa Tetap Perumahan, Kesejahteraan Bandar dan Pembangunan Usahawan negeri, Rodziah Ismail berkata, isu kroni bukan masalah utama sebaliknya ia berpunca daripada kekuatan pinjaman yang dimiliki oleh bakal pembeli rumah tersebut.

“Kadang-kadang namanya sudah masuk (dalam senarai menunggu pembelian) dan dia berpeluang (untuk mendapatkan Rumah Selangorku), tapi tidak lulus pinjaman jadi namanya digugurkan.

“Jadi hanya mereka yang mempunyai (lulus) pinjaman sahaja yang dapat (memiliki Rumah Selangorku). Kroni itu bukan isu dan saya rasa (dakwaan itu) tidak betul,” katanya kepada pemberita selepas merasmikan Pameran BPEX Harta Tanah Bumiputera Selangor di Central i-City di sini hari ini.

Beliau berkata demikian mengulas mengenai dakwaan terdapat segelintir pihak yang sukar mendapatkan unit rumah berkenaan kerana sudah diberikan kepada individu lain menerusi ‘orang dalam’.

Rodziah turut menegaskan pihaknya tidak mempunyai senarai nama tertentu bagi membolehkan pihak berkenaan memperoleh unit Rumah Selangorku.

“Semua permohonan untuk membeli Rumah Selangorku dibuat secara dalam talian menerusi sistem khas dan ia dipantau oleh Lembaga Perumahan dan Hartanah Selangor (LPHS).

“Kita juga ada audit dalaman yang akan melihat bagaimana LPHS meluluskan pembelian rumah tersebut,” katanya.

Beliau berkata hampir 1,500 unit kediaman dan pejabat untuk kuota bumiputera ditawarkan di sekitar Selangor bermula pada harga RM230,000 ke atas.

Dalam pada itu, Rodziah berkata, pihaknya berjaya menyelesaikan tujuh daripada lapan projek perumahan yang terbengkalai sejak 1993 di negeri ini.

“Hanya satu projek perumahan di Bukit Cherakah, di sini sahaja yang sedang diperkemas kerana mungkin Exco-exco terdahulu mempunyai masalah untuk merungkai masalah di situ.

“Dengan latar belakang yang saya ada dalam bidang kejuruteraan, kita dapat selesaikan (masalah projek),” katanya. – BERNAMA